OLTIN YO'L GTL :: «GTL» ҳакида\nGTL – ТЕХНОЛОГИЯСИ НИМА?\n«OLTIN YO’L GTL» ишлатадиган технологиянинг асосида «Sasol» компаниясининг супензион дистилляция фазасининг жараёни (Sasol Slurry Phase Distillate Process™) (SPD жараёни) ётади. Бу жараён уч босқичдан иборатдир. Биринчи босқичда табиий газ кислород билан боғланади ва синтез-газ ҳосил бўлади. Шундан сўнг синтез газ Фишер-Тропш конверсияси жараёнидан ўтиб, натижада парафинли синтетик ҳом нефть олинади. Сўнгги босқичда ушбу синтетик ҳом нефть крекинг қилиниб, тайёр маҳсулот олинади.\nАсосий уч маҳсулот дизель, керосин ва нафтадан иборатдир.\nGTL дизели юқори техник характеристикага эга ва таркибида олтингугурт миқдори деярли бўлмаган, атмосферага жуда кам миқдорда отқин чиқарувчи маҳсулотдир. GTL дизелини тоза ҳолда мавжуд дизель двигателларида ёки анъанавий дизель маҳсулотлари билан аралаштириш мақсадида хом-ашё сифатида қўллаш мумкин. GTL дизели ҳом нефтдан олинадиган стандарт дизель ёқилғиси билан солиштирилганда ифлослантирувчи моддаларни 70% гача кам чиқаради, унинг тоза ва тўлиқ ёниши эса двигателда чўкиндиларни камайтиришга ёрдам беради. Бу эса, ўз навбатида, двигателнинг эскиришини камайтиради, унинг хизмат муддатини узайтиради ва мойлаш материалларини алмаштириш оралиғини оширади. GTL дизелини шунингдек ҳом нефтдан олинган стандарт дизель ёқилғиси билан аралаштириш мумкин, бу нефтни қайта ишлаш заводини қиммат турадиган қайта жиҳозлаш заруриятисиз ёқилғининг сифатини сезиларли даражада яхшилайди.\nСайёрамиз экологик тоза ҳаво транспортига муҳтождир, ва GTL керосини авиалиниялар операторларига атмосферага чиқариладиган отқинларни камайтиришнинг хавфсиз ва даромадли усулини таклиф қилади. «OLTIN YO'L GTL» ишлаб чиқарадиган GTL керосини Ўзбекистонга дунёдаги энг замонавий авиацион ёқилғининг саноқли ишлаб чиқарувчилардан бири бўлиш имкониятини беради. Синтетик ёқилғидан фойдаланиш ҳозирги замон авиациясига хос хусусиятидир, аммо техник таснифи ва атмосферага чиқарадиган отқинлар миқдори нуқтаи назаридан GTL керосини ҳозирги пайтга қадар эришилган барча нарсадан афзал бўлиш салоҳиятга эгадир. Авиация соҳаси GTL маҳсулотларининг улкан салоҳиятини амалга ошириш мумкин бўлган яна бир қимматли ва турғун жаҳон бозоридир.\nGTL нафтаси ўз тоифасидаги энг зўр маҳсулотдир. Юқори парафинли маҳсулот бўлган GTL нафтаси таркибида амалда ароматик углеводородлар ёки олтингугурт йўқ, ва, шу билан бирга, жуда кам миқдорда металл аралашмалари бор. Енгил парафинли нафта турлари этилен крекинги учун энг самарали хом ашё ҳисобланади.\nЭтилен эса нефт-кимё саноатининг асосий ташкил этувчи элементларидан биридир; у полиэтилен, полистирол ва ҳоказалар каби турли пластмасса турларини ишлаб чиқариш учун бошланғич ҳом ашё ҳисобланади.\nОдатда парафин GTL нафтаси таркибининг 98% ташкил этади, бу парафин миқдори 65-75% ташкил этувчи стандарт таснифли оддий нафта кўрсаткичидан сезиларли даражада юқоридир. GTL нафтасининг яна бир устун жиҳати крекинг жараёнида печь қувурларининг коксланиш коэффициентининг пастлигидир.\nGTL маҳсулотлари яхшироқ техник тавсифларни намойиш этади ва атмосфера ҳавосига камроқ миқдорда отқинлар чиқаради.


Яна Валентин куни ҳақида\nЎзингизга келинг, эркаклар!\nКуръонда "эркак" ва "аёл" сузлари\nФан ҳижобнинг фойдали эканлигини тасдиқлади\nГўзаллик учун иймондан воз кечиш керакми?\nБолага айтиш мумкин бўлмаган тўққиз жумла\nАрава судраган болалар\nJosephmew 19.02.2018 00:24\nHello there! buy valtrex pills online beneficial web site.\nҚиз болага никоҳ қандай таклиф қилинади?\n«Кулги умрни узайтиради», «кулгининг соғликка фойдаси катта», «яхши кайфият билан бошланган кун хайрли ўтади» каби гапларни жуда кўп эшитамиз. Халқимиз ҳам кулгусевар халқ. Кулгининг миллий жанрлари азалдан халқимиз орасида оммабоп бўлиб келган. Бирон бир кунимиз йўққи, бир озгина бўлса-да кулишиб латифа (ҳангома) айтмасак, эшитмасак ёки бирор қизиқ воқеани эслаб кулишмасак. Қизиқчиларимизни ҳам халқимиз жуда эъзозлайди. қимматли эътиборингизни қаратмоқчи бўлганимиз: бугунги кунда биз кулги деб тушунаётан, умуман, биз кулаётган нарсалар ҳаётимизда қанчалик муҳим ўрин тутади? Қизиқчиларимизнинг савияси қандай? Кулги, аслини олганда, келажак авлодни тарбиялашда роль ўйнайдими?\nБиз қуйида айнан аниқ бир шахсни қоралашдан йироқмиз. Жоиз бўлса, шунчаки ўзимизнинг ожизона таҳлилимиз ва фикр-мулоҳазаларимизни баён қилмоқчимиз, холос. Гапларимиз оммага йўналтирилган бўлиб, ўз эгасини топиб олишига ишонамиз.\nЗамон ўзгаряпти, тўғрироғи, биз одамлар ўзгаряпмиз. Ўзгарганда ҳам жуда тез ўзгаряпмиз. Аммо масаланинг муҳим жиҳати шундаки, яхши томонгами?\nАввалари телевидение орқали қизиқчиларнинг, миниатюра актёрларининг чиқишларини бутун оиламиз билан биргаликда бемалол томоша қилардик. Ҳозир эса очиғи бироз чўчийман. Чунки баъзи қизиқчиларимизнинг чиқишлари, монологлари шундайин ажабтовур тус олганки, ёхуд ўзингни овсарга солиб ўтиришинг лозим, ёхуд аста туриб чиқиб кетишинг керак, ёхуд ... нима қилишга ҳам шошиб қоласан киши. Беҳаё жимжимали, ножуя қочирим гаплар, баъзан эса тўғридан-тўғри шундай гапларни айтадиларки, бир дастурхон устида ўтириб томоша қилаётган ота-она ва фарзандлар ўнғайсиз ҳижолатли аҳволга тушиб қоладилар. Умуман, шунақа услубда кулдириш ва умуман, буни санъат деб қабул қилиб, тинглаб, томоша қилиш тўғрими? Ахир бизда оилавий муносабатлар ўзаро иззат-ҳурмат, ҳаё, одоб-ахлоқ, гўзал хулқ, олий маданият асосида қурилган-ку! Ўзга халқларни «ўзбек» сўзини маданият сўзи ўрнида синонимдек қабул қилишга кўниктирган аждодларимиз наҳотки бугун бизни кузатиб туриб мамнун бўлмоқдалар деб ўйлайсиз? Наҳот Европа халқлари орасида «белдан пастки кулги» («юмор ниже пояса») деб қараладиган бепарда «санъат» бизга ҳам сингиб кетса? Унда миллий ғурур қаерда қолади? Шу ўринда аския жанрига ҳам муносабат билдирсак тўғри бўларди. Аския, фикри ожизимизча, биз юқорида тилга олган ўша жирканч кулгининг қоғозга (чиройлироқ қоғозга) ўралган кўриниши, холос. Биз кулгининг ўзини ҳеч ҳам танқид қилаётганимиз йўқ. Биз кулги тарафдоримиз, аммо у ҳам динимиз, туйғуларимиз, осмонимиз ... каби мусаффо ва беғараз бўлсин.\nҚизиқчиларимизнинг савияси жуда баланд. Уларнинг ақлига, зеҳнига, истеъдодига шубҳамиз йўқ. Бироқ улар осон кулги йўлидан кетмоқдалар. Улар шон-шуҳрат, маблағни ўйламоқдалару — масаланинг иккинчи томони — келажак авлоднинг маънавий тарбиясига, халқнинг иймон-эътиқодига бу «санъат»нинг қандай таъсир қилишини ўйламаяптилар. Ахир қизиқчининг чиқишини миллионлаб ёшлар, болалар ҳар куни такрор-такрор эшитадилар, ёд оладилар. қизиқчи халқнинг ичидаги кусур иллатларни, дарзларни кулги орқали, жозибали сўзлар билан намоён қилиб бера олиши, огоҳ қилиши ҳақиқий санъат эмасми?\nБундай қизиқчини халқ чинакамига севади. Унга буюк мураббийдек, қаҳрамондек муносабатда бўлиб, ардоқлайди. (Ўзбек халқи яхшиликни тушунадиган ва ҳеч қачон унутмайдиган халқ). Сериаллар ва компьютер ўйинлари вакумида тарбияланаётган авлодга, уларнинг ота-оналарига таъсир эта олувчи мураббийлар – санъаткорлар, қизиқчилардир. Яъники, болалар ва ёшларни эзгулик ва яхшилик руҳида тарбиялашда ҳақиқий санъат ва санъаткорларнинг ўрни беқиёс. Чунки кўпчиликнинг кулгиси иллатли нарсаларга кучли зарба бера олади. Танбеҳни кўтариш мумкин, аммо кулгига ҳамма ҳам чидай олмайди: ҳеч бир кимса кулги бўлишни истамайди. Модомики, кулги шундай қудратга эга экан, келинг, унинг зарбасини иллатларимиз томирига тўғрилайлик, йўналтирайлик. Кулги билан феъл-атворимизни ўзгартирайлик, тарбиялайлик.\nСанъатга баҳо бериш учун жуда катта мутахассис бўлиш шарт эмас. Оддий синчков томошабин ҳам, агар жиндай диёнати, инсофи бўлса, керакли баҳони бера олади. Бугун келтирган мулоҳазаларимиз барчанинг кўнглида бор бўлган, инкор қилолмайдиган оддий ҳақиқатлар эди. Тўғри қабул қиласиз, деган умиддамиз.\n0 #7 AlpArslon 25.07.2016 21:42\nМавзу жуда долзарб ва мухим. Аскиячиликдан тарбия учун бирор фойдали унсур йук. Майли водийда аския килаверишсин. Лекин уни телевидениега рлиб чикиш тугри эмас. Европанинг хиди уфуриб туради. Бу узбекчиликка ёт нарсалар деб хисоблайман. Иккинчи масала хам худди шундай.\n"Майли водийда аския килаверишсин. Лекин уни телевидениега рлиб чикиш тугри эмас."\nKechirasiz,to'g'ri Vodiy askiyani,qiziqc hilikning o'chog'i biroq uyatsiz askiyani emas. DISKRINATSIYA QILMANG!!!\nShu o'rinda xolis misol vodiydan chiqqan AVAZ OXUNni tirnog'iga arzimaydiku o'sha aynib kuldiradigan qiziqchilar. Mirza, Shukur,"dizaynd a"gi "bochka haqida aytib chiqqan Sa'dulla,Artist lar bilan Mashhhur bo'lgan Qobil, Milliondagilarn i deyarli hammasi toshkentlik ekanligini unutib qo'ymang.\nBiz hammamiz butun bir yaxlit xalqmiz,shunday ekan, oraga nifoq urug'ini sochib ma'lum bir mintaqaga nisbat berib aybdor sifatida urg'ulash durust emas!\n+3 #6 Бобомурот 01.07.2016 09:28\nЯшириб ўтириш шарт эмас, очиқ айтавераман, Миллион жамоаси деган тутуруқсизларни лицензияси қандай олиб қўйилган бўлса Мирзо театириникини ҳам шундай олиб қўйиш керак. Савиясиз қизиқчилар. Зинони кулгу қилиб гапиришади.\n+5 #5 Солиха 17.06.2016 11:57\nТугри гап Уялмасдан гапиришади яна хамма эшитиши шарт эмас дийишади биза турмуш уртогим билан масалан ундай концертлага борми куйганмиза бемаза гапла куп булади дип.\nОхирги Шукур шоу айникса жуда бемаза бупти шунча одами пулини овоссан уялмисанми номард дидиганла йукми хайронман.\nБиринчидан янгилик йук концертда эски нарсала куйилди. Иккинчидан жуда бемаъни гаплар куп\nХаммасидан ачинарлиси болаларимиза шу нарсалани куриб таклид килиши\n+10 #4 UsmonXan 15.04.2016 22:21\nМакола муаллифига катта рахмат! Ха албатта бу хамманинг кунглидаги гап, куннинг энг долзарб мавзуси. Маколангизни янада бойитиб бошка сайтларга хам куйсангиз. Иложи булса кенг ахборот воситалари оркали хам укувчиларга етказилса аъло иш булар эди.\n(Баъзи кизикчиларнинг концертларида халкимизга ор, уят булган сахна ва гаплар намойиш килинаётганлиги ва бундан у ердаги ОИЛАВИЙ томошабинларнин г мазза килиб кулаётганлари, "маданий хордик" олаётганларини куриб биз узбеклар узлигимиздан шунчалар узоклашиб кетяпмизми деб уйлаб коламан. Илтимос, иложи булса маколани янада бойитиб такрор-такрор булса хам мунтазам бериб борилса. Зора томошабинлар хам уят гап гапириб, хотинча кийиниб кулдиришни санъат дейдиган САНЪАТКОРЛАР хам узларини унглаб олишса.\n0 #3 холис 31.03.2015 11:11\n+3 #2 Behzod 18.11.2014 09:44\nXurmatli Jamshidjon muqaddas dinimizda Kulgu san'ati degan tushuncha bormikan?\n+7 #1 Усмонжон 17.11.2014 16:59\nДолзарб масала кутарилибди. Бу "кизикчиларни" камеди клаб дан фарки колмади. Ислох килиш зарур...\nҲозир сайтимизда 362 та меҳмон бор, сайт аъзолари эса йўқ\n© 2018 Muslima.Uz. Все права защищены.


Чемпионлар лигасининг янги формати: у қандай бўлади? » Футбол янгиликлари 2021\nGoal24.uz » Chempionlar ligasi » Чемпионлар лигасининг янги формати: у қандай бўлади?\n«Спорт экспресс» нашри Чемпионлар лигасининг формати инқилобий даражада ўзгариши кутилаётгани ҳақида материал эълон қилди.\nСешанба куни УEФА ташкилотнинг барча аъзоларини Чемпионлар лигасининг формати 2024 йилдан ўзгартирилиши кўзда тутилгани ҳақида огоҳлантирди. Бош еврокубокнинг янги тузилмаси ҳозирча эълон қилинмаган - уни Европа футбол иттифоқи ижроия қўмитаси ҳам тасдиқлаши керак. Аммо ислоҳотлар лойиҳаси ҳозирдан кўпчиликка маълум - ўзгаришлар биринчи навбатда гуруҳ босқичига тааллуқли.\n— Турнирнинг гуруҳ босқичи иштирокчилари сони 32 клубдан 36тага етказилади.\n— Алоҳида гуруҳлар бўлмайди. Барча 36 жамоа ягона турнир жадвалида куч синашади, жамоалар қисқартирилган швейсарча тизимда бир-бирлари билан ўйнашади.\n— Ҳозирда гуруҳ босқичида жамоалар олтитадан ўйин ўтказишса, янги Чемпионлар лигасида гуруҳ босқичи ўйинлари сони 10тага етади (бешта уй ўйини ва бешта сафар ўйини). Шу билан бирга, давра тизими бўлмайди: уй ўйин — ўнта турли рақиблар билан ўтказилади.\n— Гуруҳ босқичи якунлангач, 1-8-ўринларни эгаллаган жамоалар плей-оффга йўл олади, 9-24-ўринларни эгаллаганлар 1/8 финалга чиқиш учун қўшимча раунд ўтказишади.\nҚўшимча 100 ўйин. Тақвим билан нима бўлади?\nЯнги форматда ўйинлар сони кўпаяди. Ҳозирда гуруҳ босқичида 96 ўйин ўтказилади. Ислоҳотга кўра 18тадан ўйин ўйналадиган 10 тур назарда тутилмоқда, яъни жами 180 учрашув. Бундан ташқари, гуруҳ босқичи ва нимчорак финал ўртасида плей-оффга чиқиш учун қўшимча раунд бўлади, бу босқичда яна 16 ўйин бўлиб ўтади. Бундан келиб чиқадики, Чемпионлар лигасидаги ўйинлар сони 100тага ортади.\nГуруҳ босқичининг кенгайтирилиши тақвимни тиғизлаштиради, ўз ўзидан қўшимча тўрт ўйин учун жой топиш керак (гуруҳ босқичида ҳозир 6 ўйин ўтказилаётган бўлса, янги форматга кўра ўн ўйин). Ҳозирча ниманинг ҳисобига ўйинлар сони оширилиши маълум эмас. Бу ҳолда ички кубок ўйинларни ўтказишда давом этиш хавф остида қолади. Эҳтимол, кузда миллий жамоалар ўйинлари учун ажратиладиган ФИФА кунлари қисқартирилар — ҳозирда уч марта шундай танаффус берилади, шундай танаффуслардан бири қурбон қилиниши ҳам мумкин.\nФормат ҳали тасдиқланмаган, шундай экан катта эҳтимол билан бу лойиҳада ўзгаришлар бўлади. Даилй Маил нашри маълумотига кўра, кўплаб клублар гуруҳ босқичида ўн эмас, саккиз тур бўлишини исташмоқда. Шу билан бирга, таклиф этилган формат сақланиб қолади.\nТоп-клублар учун имтиёзлар\nЭҳтимол, бу Чемпионлар лигасининг янгиланишининг энг муҳим жиҳатидир. УEФА нега иштирокчи жамоалар сонини 32дан 36тага оширмоқчи? Барчаси оддий: тўрт қўшимча ўрин гранд жамоалар Чемпионлар лигасига йўл ололмаган вазиятда қўл келади.\nМасалан, ҳозир Англия учун Чемпионлар лигасида тўрт ўрин ажратилган. Айни вақтда премер-лигада бешинчи ўринни «Челси» эгаллаб турибди, бу эса кўклар жамоаси асосий еврокубокка йўлланма ололмаслигини англатади. Аммо янги тизим тарихий натижалари орқали юқори коэффициентга эга бўлган клубларга Чемпионлар лигасида иштирок этишга имкон беради, агар жамоа ўз лигасида 5-7-ўринлардан бирини эгаллаган бўлса — бу фақат тўрт ўрин ажратилган лигаларга тааллуқли. Шундай экан, «Челси» янги формат жорий қилинганида хотиржам бўлса бўлаверади.\nҚолаверса, УEФА 5-7-ўринларни эгаллаб, тўғридан-тўғри йўлланма ололмаган икки гранд жамоага ЕЧЛда иштирок этиш ҳуқуқини беради. Айтайлик, бу ўринларни «Челси», «Ливерпул» ва «Манчестер Юнайтед» эгаллаган. Янги қоидаларга кўра, АПЛнинг энг яхши тўрт жамоаси Чемпионлар лигасига йўл олади, уларга «Челси» ва «Ливерпул» қўшилади. Бир лига учун максимал квота — олтита. «МЮ» Европа Лигасига йўл олади. Европа Лигаси учун квоталар сони эса оширилмайди.\nБуларнинг барчаси нега? Барчаси УEФА топ-клублар ёпиқ Суперлига тузиб олишидан хавотирга тушаётгани сабаблидир — бундай турнир ташкил этилиши ҳақидаги хабарлар сўнгги йилларда кенг миқёсда тарқалмоқда. Грандлар Чемпионлар лигасига йўлланма ололмасдан жуда кўп пуллардан маҳрум бўлаётганларидан норози. Бундан ташқари, топ-клублар топ-клублар билан ўйнашни исташмоқда, янги формат эса уларга бунинг имконини беради. Грандлар аксар ҳолларда ғалаба қозонишади, шундай экан улар бир-бирлари билан ўйнаши эҳтимоли ортади.


10:15 / 28.11.2019 2435 pdf Ўқиш режими + -\nҚувайтлик адиба Нодия Жоруллоҳ раҳимаҳуллоҳ вафот этди. У вафотидан олдин қуйидагиларни ёзиб қолдирган эди:\n«Ўладиган пайтимда ташвишланмайман. Чириб кетадиган жасадим учун ғам чекмайман. Мусулмонлар керакли ишларни қилишади барибир. Улар қуйидагилар:\n1. Кийимларимни ечишади.\n4. Уйимдан чиқаришади.\n5. Мени янги масканимга олиб боришади.\n6. Жанозамни кузатгани кўп кишилар келади. Улар мени дафн қилиш учун ишларини, ваъдаларини тарк қилиб келишади. Уларнинг кўпчилиги бирор кун менинг насиҳатим ҳақида фикрламаган.\n7. Нарсаларим қолади. Калитларим, китобларим, жомадонларим, оёқ кийимларим ва ҳоказо...\nОилам бир қарорга келишса нарсаларим менга фойда бериши учун садақа қилишади. Дунё мен учун хафа бўлмаганига ишонишади. Менсиз ҳам ҳаёт тўхтаб қолмаслигига, иқтисод давом этишига, лавозимимни давом эттириш учун бошқа инсон тайинланишига, бойликларим меросхўрларимга тақсимланишига ишонишади. Аммо молимнинг ҳисобини мен бераман. Кўпини ҳам, озини ҳам, арзимасини ҳам, қадрлисини ҳам...\nЎлганимдан сўнг мендан кетадиган аввалги нарса исмим бўлади. Мени «маййит» дейишади. Исмимни айтишмайди. Жанозамни ўқиётганда «тобутни олиб келинг» дейишади. Исмимни айтишмайди. Шунинг учун менинг насабим ва шуҳратим мағрурлантирмайди.\nБу дунё қанчалар арзимас! Бизни кутиб турган олам қанчалар буюк!\nБилгин! Сен учун маҳзун бўладиганлар уч қисмдир:\n1. Сени юзаки танийдиганлар. Улар ўлган кунинг бирровга сенга ачиниб сўнг дарҳол унутишади.\n2. Дўстларинг. Улар сал узоқроқ эслашади. Сўнгра ўз ҳаётларига, ҳатто кулгуларига қайтишади.\n3. Уйдагилар. Улар чуқур қайғуришади. Бир ҳафта, бир ой, бир йил, сўнгра улар ҳам сени ўз хотиралари қаърига улоқтиришади.\nИнсонлар орасидаги қиссанг шу билан тугайди.\nҲақиқий қиссанг охиратда бошланади. Сендан гўзаллигинг, молинг, сиҳҳатинг, фарзандларинг, уй-жойинг ва турмуш ўртоғинг ажраган. Сенга фақат амалларинг қолган. Ҳақиқий ҳаёт бошлагансан. Савол туғилади: Охиратга, қабрга нима ҳозирлагансан? Бу ўйлашга арзигулик ҳақиқатдир. Шунинг учун фарзларга, нафлларга, яширин садақаларга, солиҳ амалга, тунги намозга ҳарис бўл! «Шоядки нажот топсанг...».\nТасаввуфда «робитаи мавт» тушунчаси бор. Яъни, ўлимга боғланиш. Бунинг фойдаси кўп. Инсонни туғёнга кетмаслигига, кибр қилмаслигига, узун орзуларга берилмаслигига ана шу «робитаи мавт» нинг таъсири катта.\nДунёда бир олийгоҳга ўқишга кирмоқчи бўлсак имтиҳон олишади. Имтиҳон олдидан қўрқув ва ҳаяжонни барчамиз тотиб кўрганмиз.\nЎйлаб кўрингчи, охират диёрига соғ-саломат ўтиб олиш учун имтиҳон топширишга тайёрмисиз?\nАқидангиз тўғрими, соғломми? Аҳкомларга тўғри амал қилаяпсизми?\nРуҳий томондан покмисиз?\nИмтиҳонда асосан савол шу мавзулардан бўлади.\nБизни кутиб турган қадарнинг бари номаълум. Аммо ўлим бундан мустасно...\n«Эслатинг, чунки эслатиш мўъминга манфаат беради».\nЖавохир 20:21 / 28.11.2019\nFarrux 16:56 / 28.11.2019\nКатта. Аллох буюк охират абадийдир.\nAnvar 15:54 / 28.11.2019\nкўп нараса олдим\n10:09 / 27.11.2019 2719\n13:05 / 27.11.2019 1571\n837 17:00 / 11 январь\n5423 19:01 / 07.06.2019\n2221 09:10 / 24.03.2019\nИмоми Аъзамнинг заковатлари\nКунларнинг бирида Имоми Аъзам раҳматуллоҳи алайҳнинг ҳузурларига бир аёл келди. У норози оҳангда деди .Менинг акам вафот этди, ундан олти юз дирҳам мерос қолди, давоми...\n2919 21:10 / 24.02.2019


Россияда мардикорлик қилаётганлар орасида миллионлаб ўзбекистонликлар ҳам бор.\nРоссиядаги меҳнат муҳожирларини келаси йилда ишга жалб қилиш ниятида бўлган тадбиркорлардан квоталарни тақсимлаш учун аризаларни Москвадаги ишчи кучини айирбошлаш маркази қабул қилиб олмоқда.\nКвоталарни тақсимлаш ишчи кучига эҳтиёж йил сайин ошиб бораётган Москва шаҳридан бошланди.\n“2011 йилнинг январидан 1 майга қадар хорижлик ишчиларни 2012 йилда меҳнат фаолиятига жалб қилиш истагида бўлган иш берувчилардан аризалар қабул қилинади”, дейилади Москва шаҳар Меҳнат ва аҳолини иш билан таъминлаш Департаментининг расмий сайтидаги хабарда. Унда айтилишича, тадбиркорлар ва корхона раҳбарлари ўз аризаларида 2011 йилга белгиланган квоталар ўзгартирилиши талаблари билан ҳам мурожаат этишлари мумкин.\nДепартамент раҳбари Олег Нетеребский меҳнат муҳожирлари учун квоталар секин-аста қисқаритилиши зарур дейди. Унинг фикрича, бу Россияга ноқонуний миграция оқимини сезиларли даражада камайтиришга ҳисса қўшади.\n- Биз квоталарни фақатгина ҳақиқатан иш жойига эга бўлган ва четдан келган меҳнат кучига эҳтиёжи бўлган корхоналарга тарқатамиз. Бошқа томондан, биз ижтимоий норозиликни келтириб чиқармаслик мақсадида чет эллик меҳнаткашларни жалб қилиш бўйича махсус идоралараро комиссияни ташкил этдик. Иш берувчи мигрантларсиз ишлай олмаслигини бизга асослаб бериши керак. Шундан кейин биз иш ҳақининг минимал даражаси, муайян ижтимоий кафолатлар ва босқичма-босқич бу ишчиларни россиялик ишчилар билан алмаштириш бўйича ўз шартларимизни қўйиб, руҳсатнома берамиз,- дейди Москва шаҳар Меҳнат ва аҳолини иш билан таъминлаш Департаменти директори Олег Нетеребский.\nСўнгги йилларда иқтисоди ўсиб бораётган Россияда меҳнат муҳожирларига эҳтиёж сезиларли даражада ортиб бораётганига қарамасдан, чекловлар ҳам кучайиб бормоқда. 2009 йилда хорижликларга ажратилган квота Москвада 400 минг киши, 2010 йилда эса, 250 минг кишини ташкил этган бўлса, ҳукумат жорий ва келаси йилларда бу кўрсаткич 200 мингдан ошмаслиги лозим, демоқда.\nМеҳнат Департаменти тарқатган хабарда айтилишича, квоталар бўйича аризалар ва зарурий барча бошқа хужжатлар Москвадаги ишчи кучини айирбошлаш маркази томонидан қабул қилинади.\nПойтахт Москвадан меҳнат муҳожирларини сиқиб чиқаришга қаратилган чора-тадбирлар билан бир пайтда, Россия минтақаларида меҳнат муҳожирларига ажратилган квоталар миқдори аксинча ошиб бораётгани кузатилмоқда.\n“Фонтанка.ру” сайтига кўра, 2011 йилда Санкт-Петербургда қарийб 200 минг муҳожир ишга жалб қилиниши режалаштирилган. Бу ўтган йилгига нисбатан беш баробар кўпроқдир. 2010 йилда Россиянинг шимолий пойтахтида 34 минг меҳнат муҳожири расман иш билан таъминланган.\nМутахассислар, расмийлардан фарқли ўлароқ, Россияда, айниқса, аҳоли зич жойлашган Москвада мигрантларга ажратилган квоталарининг қисқартирилиши шаҳарда ноқонуний яшаб, меҳнат қилаётган муҳожирлар сони кўпайишига олиб келишини таъкидламоқдалар.\n“Миграция - 21 аср“ ташкилотининг миграция масалалари бўйича эксперти Наталья Власова квоталаш тартиби ҳукумат тизимидаги коррупциянинг янада чуқурроқ илдиз отишига олиб келганини таъкидлади. Меҳнат муҳожирларига эҳтиёж ортиб бораётганда уларга нисбатан квоталарни қисқартириш вазиятни янада чигаллаштириб юборади, дейди суҳбатдошимиз.\n- Квоталаш тизими коррупцияга, бу квоталарнинг олди-сотди бозорига айланишига, меҳнат муҳожирларини эса мажбуран ноқонуний фаолият билан шуғулланишига олиб келмоқда. Марказий Осиё мамлакатларида аҳоли сони ошиб бормоқда, бу минтақада аҳоли иқтисодий қийинчиликларга юз тутгани маълум… Улар қаерга боради - Кореягами, Араб Амирликларигами? Йўқ, албатта, Россияга. Демак, Россияда мигрантлар сони ҳам ошиб бориши табиий,- дейди Наталья Власова.\nУнинг айтишича, сўнгги пайтларда жамоат транспортида муҳожирлар сони сезиларли даражада кўпайиб қолгани кўзга ташланмоқда. “Ҳукумат чиройли ваъдаларни бериб, баланпарвоз сўзларни гапирмоқда, ижтимоий таранглик эса, ортиб бормоқда”, дея давом этади Наталья Власова.\n- 2010 йилда Москвада иш берувчилар хорижлик ишчиларни ёллаш учун 1,5 миллиондан ортиқ ариза топширган! Айни пайтда ўтган йил бошида квота 300 минг қилиб белгиланган эди. Ҳукуматимиз ва Меҳнат Департаменти олиб бораётган сиёсат мутлақо куракда турмайди, чунки у россиялик иш берувчиларнинг манфаатларини ҳам ҳисобга олаётгани йўқ,- деди “Миграция - 21 аср“ ташкилотининг миграция масалалари бўйича эксперти Наталья Власова.\nРоссия Соғлиқни сақлаш ва ижтимоий тараққиёт вазирлиги матбуот хизматидан олинган маълумотга кўра, 2011 йилда Россияда чет эл фуқароларига 1,7 миллионта меҳнат қилиш ҳуқуқини берувчи руҳсатнома тарқатилиши белгиланган. Бу рақамларга патент олувчилар киримайди.


Шифокор коронавирус профилактикасида нима учун кўп...\n06.04.2020 20:34 0 3769\nТуркияда ички касалликлар ва нефрология бўйича мутахассис, доктор Арзу Акгул коронавирус профилактикасида нима учун кўп сув ичиш зарурлигини тушунтириб берди.\nУнинг таъкидлашича, сув организмда метаболик жараёнларни тартибга солувчи, шунингдек, ҳужайраларга озиқ моддаларни етказиб берувчи ҳамда ҳаётий фаолияти давомида ҳосил бўладиган чиқиндиларни чиқариб юборувчи асосий омил ҳисобланади.\nШифокорнинг фикрича, сув токсинларни чиқариб юборади, тана ҳароратини ҳамда қон қуюқлигини тартибга солади. Акс ҳолда токсинлар қонда тўпланиб қолади. Охир-оқибат, одамда сийдик-тош касаллиги ёки буйрак етишмовчилиги келиб чиқади.\nТуркия сув коронавирус


Клуб тарихи - "Севинч"\n"Севинч" > Клуб тарихи\nЎзбекистонда 1994 йили аёллар футболига асос солинган бўлса, Қашқадарёда аёллар футболи 1997 йилдан ташкил этила бошлаган. 1997-2003 йиллар воҳалик футболчи қизлар учун тажриба тўплаш, изланишлар йили бўлди. Улар 1997-2003 йилларда мусобақани дастлабки босқичларидан тарк этишади. Ҳатто 2001-2002 йилларда Қашқадарёдан бирорта ҳам жамоа қатнашмади. 2003 йилга келиб, аҳвол бир оз ўзгаргандек бўлди. Шу йили Қашқадарёнинг “Талаба” жамоаси Ўзбекистон 7-чемпионатида 3-ўринни эгаллади. Бу албатта Қашқадаёдек Республикада катта салоҳиятга эга вилоятда қониқарли ҳол эмасди. Шуни ҳисобга олиб, 2003 йилнинг июнь ойида “Шўртангазкимё” мажмуаси директори Алишер Султоновнинг ташаббуси билан аёллар профессионал футбол клубига асос солинди, футболчиларга ойлик маоши ва мукофот пулларини ўз вақтида тўлаш билан бирга клуб қошидаги турли ёшдаги тайёрлов гуруҳи қизлари ва болаларини ҳам имкон қадар рағбатлантиришни йўлга қўйди, учинчидан таркибга тажрибали футболчилар таклиф этилди.\nШу пайтгача аёллар ўртасидаги футболда пойтахтлик ва Андижоннинг “Андижанка” жамоаси қизлари етакчилик қилиб келаётган бўлса, “Севинч” ПФК ташкил бўлгач вазият ўзгара бошлади. Дастлаб “Севинч” 2003 йили чемпионатнинг бронза медалини қўлга киритган. 2004 йилга келиб, “Севинч” ПФК қизлари ўз тарихида биринчи марта чемпионлик унвонини нишонлашди. 2005 йили кумуш медал билан кифояланишади. 2006 йилдан 2017 йилга қадар Ўзбекистон чемпионлигини қўлга киритган.\n“Севинч” футбол клубига 2003 йилдан устозлик қилиб келаётган, Ўзбекистонда хизмат кўрсатган муарббий Хан Владислав Николаевичнинг меҳнатини алоҳида эътироф этиш жоиз. “Севинч” жамоасининг ҳозиргача қўлга киритган ютуқлари айнан шу мураббийнинг қўл остида эришилган. Мамлакатимиз аёллар футболида ҳеч бир мураббий бунчалик ютуққа эришган эмас.\n“Севинч” аёллар профессионал клуби 2003 йилда ташкил этилган бўлса, ҳозиргача мамлакатимизда аёллар футболи бўйича етакчи клуб ролини ўйнаб келмоқда. Улар Ўзбекистоннинг ўн уч карра (2004, 2006, 2007, 2008, 2009, 2010, 2011, 2012, 2013, 2014, 2015, 2016, 2019) чемпиони. Уч карра вице чемпиони (2005, 2017, 2018 йиллар), бир марта бронза медали соҳиби (2003 йил) ва Ўзбекистон кубогининг ўн карра (2005, 2006, 2007, 2008, 2010, 2011, 2012, 2013, 2014, 2016, 2018) соҳибаларидир. Аёллар ўртасидаги ўтказилган суперкубокда икки марта ғолиб бўлган (2015, 2017). “Севинч” футбол клуби катта футболдан ташқари, бошқа футбол турларида ҳам совриндор клуб ҳисобланади. “Севинч” футзал (мини футбол) бўйича ўн тўрт карра (2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018 йиллар) Ўзбекистон чемпиони, шунингдек футзал бўйича тўққиз карра (2009, 2010, 2011, 2012, 2013, 2014, 2015, 2016, 2017 йиллар) Ўзбекистон кубогини ҳам қўлга киритган. “Севинч” соҳил футболи (пляж футболи) бўйича ҳам мамлакатимизда етакчи ҳисобланади. Жамоамиз футболнинг бу тури бўйича етти карра (2007, 2008, 2009, 2010, 2011, 2012, 2013) Ўзбекистон чемпиони ҳисобланади. Соҳил футболи бўйича ўтказилган Ўзбекистон кубоги мусобақаларида ҳам етти карра кубок соҳиби бўлган (2007, 2008, 2009, 2010, 2011, 2012, 2013). Шунингдек “Севинч” футбол клуби бир қатор халқаро мусобақаларнинг совриндори ҳамдир. 2005 йили Таиландда бўлиб ўтган, Осиё ўйинлари доирасидаги мини футбол бўйича бош соврин соҳиби. 2009 йили Россияда бўлиб ўтган, “Истринская жемчужина” мини футбол бўйича халқаро турнирда бош совринни қўлга киритган. 2009 йили Иордания давлатида бўлиб ўтган, мини футбол бўйича “Омон-79” халқаро турнир ғолиби. 2009 йили Қарши шаҳрида бўлиб ўтган, мини футбол бўйича “Karshi Cub-2009” халқаро турнир ғолиби. 2009 йили Болгарияда бўлиб ўтган мини футбол бўйича Европа кубоги соҳиби. 2010 йили БААда бўлиб ўтган XIV Араб ўйинлари доирасидаги мини футбол мусобақаси ғолиби 2010 йили ўтказилган, мини футбол бўйича “Омон-79” ва “Karshi Cub-2010” халқаро турнирларида кумуш медални қўлга киритган. 2010 йили Европа кубогида бронза медалини қўлга киритган.


Шавкат Мирзиёев мева ва сабзавотларни қайта ишлаш корхонаси қурилишини бошлаб берди – Газета.uz\nПрезидент Андижон вилоятида мева-сабзавот маҳсулотларини қайта ишлаш корхонаси қурилиши бошланишига бағишланган рамзий тугмани босди.\n2 июн 2017, 18:53 Сиёсат\nЎзбекистон Президенти Шавкат Мирзиёев мева-сабзавотларни қайта ишлаш, қуритиш, шарбат тайёрлаш ва экспорт фаолияти билан шуғулланувчи Fruit industries корхонаси қурилишини бошлашга бағишланган маросимда иштирок этди. Бу ҳақда ЎзА хабар қилди.\nБу ерда 6 гектар майдонда кўчат етиштириладиган иссиқхона, 255 гектар майдонда томчилатиб суғориладиган интенсив боғ ташкил этилади, 615 гектар майдонда сабзавот етиштирилади, 7 минг тонна мева-сабзавотни сақлашга мўлжалланган музлатгич қурилади. Корхонани шу йилнинг учинчи чорагида ишга тушириш режалаштирилган. Бу ерда йилига 30 минг тонна мева-сабзавот маҳсулотлари қайта ишланади, 1250 иш ўрни яратилади.\nЯнги корхона «Тошкент вино комбинати» АЖ ва Ташқи иқтисодий фаолият миллий банки билан ҳамкорликда ташкил этилмоқда. Лойиҳанинг умумий қиймати 24 миллион долларни ташкил этади.\nПрезидент корхонанинг дастлабки босқичи — мева-сабзавотларни қуритиш линиясининг иш бошлашига бағишланган рамзий тугмани босди. Карам ва лавлаги мисолида технологик линиянинг иш жараёнини кузатди. Қуритилган маҳсулотлар намуналари билан танишди.\nДавлат раҳбари Хўжаобод туманидаги «Навигул» қўшма корхонаси ҳудудида ташкил этиладиган мева-сабзавотларни қайта ишлаш, музлатиш ва сотишга ихтисослаштирилган йирик логистика комплекси лойиҳаси билан ҳам танишди. «Навигул» Ўзбекистон — Германия қўшма корхонасида томат пастаси, қуритилган булғор қалампири, бақлажон, олма, олча, ўрик қоқиси сингари маҳсулотлар тайёрланмоқда.\nАсака туманидаги «Обод турмуш орзуси» фермер хўжалигида ташкил этиладиган мева-сабзавотларни қуритиш ва музлатгич ташкил этиш, «Ўзбекозиқовқатхолдинг» компанияси ва тижорат банклари ҳамкорлигида 2017−2018 йилларда амалга оширилиши режалаштирилаётган озиқ-овқат соҳасини ривожлантириш дастури лойиҳалари намойиш этилди.\nШу ернинг ўзида давлат раҳбарига «Ўзбекчармпойабзали» уюшмаси ва тижорат банклари ҳамкорлигида вилоятда 2017−2018 йилларда амалга оширилиши режалаштирилаётган чармпойабзал соҳасини ривожлантириш дастури ва соҳага доир бошқа лойиҳалар, бозорлар инфратузилмасини янада ривожлантириш бўйича режалаштирилаётган чора-тадбирлар ҳақида ҳам маълумот берилди.


Адлия вазири: Айрим мансабдорлар ҳақини талаб қилган, танқид қилган, муаммони видеога олиб оммага эълон қилганларни хуш кўрмайди\nЛекин Президентимизнинг энг асосий талаби шундайки, давлат органлари халқ учун ишласин, бу ғоя ҳар қандай мансабдорнинг кундалик иш услубига айлансин.\nОлий Мажлис Сенати бешинчи ялпи мажлисида Адлия вазири Русланбек Давлетовнинг Ўзбекистон Республикасида 2019 йилда ҳуқуқий тарғибот ва маърифат соҳасида амалга оширилган ишлар юзасидан ахбороти эшитилди.\nАдлия вазир таъкидлаганидек, ўз ҳуқуқини биладиган, қонунларни тушунадиган шахснинг талаби ҳам юқорироқ, сўзи ҳам ўткирроқ, қадами ҳам дадилроқ бўлади.\nҲуқуқий онг ва маданият нафақат аҳоли, балки давлат ва жамият манфаатларига ҳам хизмат қилади. Давлатнинг манфаати нимада, деб савол берадиган бўлсак, давлат учун аҳолининг юқори ҳуқуқий маданиятининг мавжуд бўлиши мамлакатда қонунга итоаткорлик қадриятларининг шаклланишига, тартиб, интизом, тинчлик, осойишталик бўлишини таъминлайди. Энг асосийси, ҳуқуқий онг фуқарони адолат излаш ва талаб қилиш, унинг ўз ҳақиқатини рўёбга чиқариш, ҳукуматни ҳисобдорликка чақириш йўлида қуроллантиради.\n- Айрим давлат органлари, айрим мансабдорлар ҳақини биров талаб қилса, танқид қилса, ҳисобдорликка чақирса, аудио ёзувга олса, видеога олса ва оммага эълон қилса хуш кўрмайди, - деди вазир. – Лекин Президентимизнинг энг асосий талаби шундайки, давлат органлари халқ учун ишласин, бу ғоя ҳар қандай мансабдорнинг кундалик иш услубига айлансин. Яъни, давлат аҳолининг ҳуқуқий онгини оширишга ҳаракат қилар экан, ўзи ҳам шу талабларга қараб ўзгариши, ўз фаолиятини яхшилаши керак ва жамиятнинг талаби ошишига ва бу талабни қондиришга тайёр туриши керак.\nШунинг учун, бугунги кунда жамиятимизда ҳуқуқий онг ошяптими, деган саволга бемалол ижобий жавоб бера оламиз. Чунки айнан шундай жараён Ўзбекистонда юз беряпти, очиқликни таъминлашга қараб кетяпмиз, мансабдорларнинг ҳисобдорлиги ошди, ахборот алмашинувининг тезлашди. Балки кимларнингдир ўлчовларига мос келмас, лекин энди бу жараён тўхтамайди.


Армон - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 15 Октябр 2015\tКӯришлар: 1308\nБўш кассалардан биридан: «Аштга чипталар сотиб бўлинган»,- деган жавобни олди.\n-Илтимос, шу бугуноқ етиб боришим зарур. Мана телеграмма бор. Биттагина ўринга жой берсангиз!-Норалининг ялинишидан меҳри тошиб кетдими ёки «телеграмма»ни эшитибми, ҳар қалай, ўрта ёшлардаги, тўладан келган, оппоқ юзли кассир аёл:\n-Қани, телеграмма билан паспортингизни беринг-чи,-деди-да Норали узатган телеграммага кўз югуртириб, чипта ёзишга киришди.\n-Мана, ука. Сўнгги билет сизга насиб этди. Соғ бориб келинг,- деди кассир опа билет ҳамда қайтимини узатаркан майин оҳангда. Норали чексиз миннатдорчилик билдирди. Бироқ кўнглига чироқ ёқса, ёришмас эди.\nСамолёт учишига роппа-роса бир соат вақт бор эди. Аммо унинг қандай ўтганини Норалидан бошқа ҳеч ким билмайди.\nҚўлдошнинг «деканатга ўзим хабар қиламан, хавотир олма», деган сўзлари ғира-шира хаёлида. «Як-40» эса, оқсоч тоғлар устидан пўлат қушдек учиб боряпти. Стюардесса қизнинг қўнғироқдек овози жаранглаб қолди:\n-Қадрли йўловчилар! Экипажимиз денгиз сатҳидан 5 минг метр баландликда, соатига 550 км тезликда ҳаракат қиляпти. «Душанбе-Ашт» оралиғи 472 километр. Ашт ноҳияси қуёшли жумҳуриятимизнинг шимолий ўлкаси бўлиб, 1926 йил 29 сентябрда ташкил топган...\nМусиқа ҳам жаранглагандай бўлди. Халқ ҳофизи Журабек Муродов дилни ўртаб, қўшиқ айтарди. Яна ўша таниш овоз:\n-Азиз юртдошлар, камарларни маҳкамроқ боғланг, экипажимиз қўнишга шайланмоқда,-деди.\nСамолёт «мен келдим» дегандек, Сирдарё бўйларидаги сўлим қишлоқлар тепасидан гир айланиб учди. Норали юмалоқ ойналардан она-заминга бўйлади. Ана ям-яшил қишлоғи. Киндик қони тўкилган Яккатол!\nСамолёт текис асфалт йўлкада ғилдираб бориб тўхтади. Ерга тушган Норалининг кўзи бир четда турган сарғимтир «Жигули»га тушди. Дарров таниди. Ўтган йили отаси нафақага чиқаётганда, колхоз чорвасида кўп йиллик самарали меҳнати эвазига мукофотга берилган. Машина Норалининг номида. У ўқишда бўлганлиги учун қўшнилари Даврон ака лозим пайтда юргизиб туради.\nҲозир ҳам Даврон ака миниб келган эди.\n-Хайрият, телеграммани олибсан,-деди Даврон ака ҳазин товушда.\nМашина шитоб билан қишлоқ томон учиб боряпти. Даврон ака Норалидан нима гаплигини сўраб-суриштиришини кутган эди. Йигит эса, хаёллар оғушида хомуш боряпти. Чунки воқеанинг қандай содир бўлганлиги унга қоронғи бўлса-да, аммо Нозаниндан умрбод ажраб қолганлигини юракдан ҳис қиларди.\nҚишлоқ фелдшери: «Касалхонада даволанасиз, камқонсиз», -деса раҳматли Нозанин кўнмабди. Кеча оқшом тўлғоқ тутибди, анча қийналибди,бояқиш.\nЭл ётганда мени чақиртирди. Аҳволи oғиp. Ноилож марказий касалхонага олиб жўнадик. Кечикибмиз, ярим йўлда мана шу машинада жон берди,-деди Даврон ака.\nНорали ортиқ чидолмади. Овоз чиқармаса-да, кўз ёш томчилари юзларини ювиб борарди. Чўнтагидан Нозаниннинг ўз қўллари билан авайлаб тиккан садафли дастрўмолчасини олиб,- юзларига босди, тўйиб-тўйиб ҳидлади.\nНозаниннинг дафн маросимида бутун қишлоқ аҳли, узоқ-яқиндан келган таниш-билишлар иштирок этишди...\nҲар куни эрта тонгда, юлдузлар ҳали сўнмасдан қишлоқ чеккасидаги қабристонга маъюс қадам ташлаб бир йигит келади. Бу - Норали. Унинг қўлидаги турфа гуллар атри бутун борлиққа таралади. Бу гулларни Нозаниннинг ўзи экиб, ўзи парвариш қилган. Гулсевар эди. Бунинг устига раҳмдил эди, ҳатто, чумолига ҳам озор бермасди.\nНорали таниш қабр олдига келиб, тиз чўкди, бош эгиб, қабр пойига гулдастани қўяётганда кўзларидан тирқираб ёш оқди. Унсиз йиғлади, лаблари ниманидир пичирлади. Бир ҳафтаки, ҳар тонг аҳволи шу. Буни мозор қоровули Ориф ота кузатиб турарди. Бугун йигит ортидан қабр ёнига келди, унинг кўнглини овутди:\n-Ўғлим, туғилиш бор жойда ўлим бор. Оллоҳнинг иродаси шундай. Мендан яхшироқ тушунасан. Ёш кетди раҳматли, жойи жаннатда бўлсин. Энди кўп азият чекаверма. Ўзим қабр атрофига гуллар экиб, парвариш қилиб тураман. Ўқишни тугатиб, ишга жойлашиб олсанг, ёдгорлик тоши ўрнатарсан.\n-Раҳмат, тоға, дил сўзларингиз учун,-йигит чуқур хўрсиниб, ёшли кўзларини Ориф отага тикди-да, давом этди:\n-Нозанин билан синфдош эдим. Беш йил кутди. Ўтган августда тўйимиз бўлганди. Қишки каникулда сўнгги марта келиб кетган эдим. Кекса ота-онам ёлғизланиб қолмасин деб, пойтахтга олиб бормовдим. Қалбимни ана шу шафқатсиз армон ўртаяпти. Ўтган йили жанубдаги районлардан биридаги касалхонада амалиёт ўтказдим. Ўшанда кўз ёришда азият чеккан икки келинчакка ўзим жарроҳлик йўли билан қайта ҳаёт бағишловдим. Ҳатто, бирига ўз қонимдан беришга тўғри келганди. Ўқишим тугай деб қолди. Биласиз, ёлғиз фарзандман. Нозаниннинг бевақт ҳаётдан кўз юмиши ота-онамни анчагина чўктириб қўйди. Ўқишни тугатиб, уларнинг бағрига қайтиб келаман. Уларнинг дардлари зора енгиллашса? Нозаниннинг қабрини зиёрат қилиб турсам, дейман...\n-Баракалла, жиян, ҳақиқий ота ўғил экансан. Духтурликка келганда эса, аҳдингга содиқ қолибсан,-деди ёши олтмишлардан ошган бўлса-да, соч-соқоли ҳали қоп-қора Ориф ота Норалини кузатиб қоларкан.\nШу куни тушдан сўнг, Даврон ака ғамбода Норалини вилоят тайёрагоҳидан кузатиб қўйди.\nБугун: 01-12-2020 01:03:52


OCCRP Беларусь президенти Лукашенкони “Йил коррупционери” деб эълон қилди\n18 январ 2022, Тошкент вақти: 18:28\nOCCRP “Лукашенко ўз оиласига яқин бўлган олигархларга давлат маблағларини ўтказиб беришда катта юқтуқларга эришгани”ни алоҳида таъкидлаган.\nКоррупция ва уюшган жиноятчиликни тадқиқ қилиш маркази – OCCRP Беларус президенти Александр Лукашенкони 2021 йилнинг коррупционери деб эълон қилди.\nМазкур баёнотда Лукашенко “Европанинг энг сўнгги диктатори” экани ҳам эътироф этилади. OCCRP ҳакамлар ҳайъати Лукашенкони “Йил коррупционери” унвонига тавсия этилган 1167 номзод ичидан танлаб олган.\nOCCRP баёнотида 2021 йилда Лукашенко бортида мухолифатчи Роман Протасевич ва унинг дугонаси Софья Спега бўлган Ryanair ширкати учоғининг Беларусга мажбурий қўндирганини, беларусь мухолифати лидерларининг узоқ йиллик қамоқ жазсосига ҳукм қилганини ҳам эслатиб ўтган.\nБундан ташқари OCCRP “Лукашенко ўз оиласига яқин бўлган олигархларга давлат маблағларини ўтказиб беришда катта юқтуқларга эришгани”ни алоҳида таъкидлаган.\nOCCRP жюриси Афғонистон собиқ президенти Ашраф Ғани, Сурия президенти Башар Ассад, Туркия президенти Режаб Эрдўғон ва Австрия собиқ канцлери Себастян Курцни ҳам энг таниқли коррупционерлар рўйхатига киритган.


Бир савол сўрасам: Одам сочини ошхона буюмларига алмаштириш мумкин-ми?\n- Нояб 08, 2020\n— Маҳалламизга одам сочлар эвазига ошхона буюмларини алмашадиган одамлар келади. Биз уйда тўпланиб қолган сочларимизни бериб, ўша буюмлардан олганмиз. Лекин ўғлим, бундай қилиш гуноҳ, деяпти. Бу ҳақда шариатимизда нима дейилган?\n— Шариатимизда одам аъзоларининг савдосидан қаттиқ қайтарилган. Агарчи у ўлик тана ёки кесиб олинган соч ёки тирноқ бўлса ҳам. Одам аъзоси қандай ҳолда бўлмасин унинг савдоси ножоиздир. Шу ўринда бозорларда кенг кўламда сотилаётган “парик”ларнинг ҳукми ҳам нима бўлиши ҳақида ҳам савол келиб чиқади. Агар парик одам сочидан таёрланган бўлса, (баъзилари шундай ҳам экан) уни тақиш юқорида айтиб ўтганимиздек, мумкин эмас. Агар беморлик ёки бирор сабабдан сочи тўкилган бўлса ҳам. Агар сунъий нарсалардан ёки ҳайвонлар юнги ёки жунларидан бўлса, уламолар бунга рухсат берган.\nРаддул мухтор соҳиби Ибн Обидин (инсон сочи) сўзининг давомида “Инсон сочидан фойдаланиш умуман жоиз эмас. Бу Набий соллаллоҳу алайҳи васалламнинг: “Аллоҳ улама қилувчи аёлни ҳам, улама қилдирувчи аёлни ҳам лаънатласин”, деган ҳадисларига биноандир. Аёллар сочларининг ўримларини зиёда қилиши учун туянинг юнгидан улаб олсалар жоиз” деган.\nДругие материалы в этой категории: « Яқин орада тавба қилдингизми?!\tУнутилаётган суннатлар (14-суннат): Сафарда такбир ва тасбеҳ айтиш »


Тошкентда ИИБ терговчиси ва профилактика инспектори пора олаётганда ушланди\n11:24 / 10.03.2022\nҲуқуқни муҳофаза қилувчи органлар томонидан Тошкент шаҳрида ўтказилган тезкор тадбирлар доирасида Чилонзор тумани ИИБ терговчиси ва Миробод тумани ИИБ профилактика инспектори пора билан қўлга олинди. Бу ҳақда Бош прокуратура матбуот хизмати Кун.уз’га маълум қилди.\nЖорий йил 5 март куни ДХХ, ИИВ, Тошкент шаҳар прокуратураси томонидан ўтказилган тезкор тадбирда Чилонзор тумани ИИО ФМБ ҳузуридаги ТБ терговчиси В.Э. тамагирлик йўли билан аризачидан 1 минг доллар олган вақтида ушланган.\nМаълум қилинишича, терговчи ўз иш юритувида бўлган жиноят иши доирасида айбланувчига чора кўрмаслик учун 5 минг доллар пора талаб қилган ҳамда унинг бир қисмини олаётган вақтда ҳуқуқни муҳофаза қилувчи органлар томонидан қўлга олинган.\nЧилонзор тумани ИИБ терговчиси В.Э.га нисбатан Тошкент шаҳар прокурори томонидан Жиноят кодексининг 210-моддаси билан жиноий иш қўзғатилган ва айбланувчига нисбатан қамоқ эҳтиёт чораси қўлланилган.\nШунингдек, жорий йилнинг 8 март куни Бош прокуратура ҳузуридаги ИЖҚК Департаментининг Тошкент шаҳар бошқармаси, Тошкент шаҳар ИИББ шахсий хавфсизлик бошқармаси ҳамда ДХХ Тошкент шаҳар бошқармаси ходимлари томонидан ҳамкорликда ўтказилган тадбирда Миробод тумани ИИБ ходими ҳам 300 доллар пора билан ушланган.\nМаълум қилинишича, Миробод тумани ИИО ФМБ 4-сон ИИБ профилактика инспектори С.М. танишининг ҳуқуқбузарлик ҳолатини расмийлаштирмаслик эвазига талаб қилинган 500 долларнинг 200 долларини аввалроқ олган ҳамда қолган 300 долларини олаётган вақтида қўлга олинган.\nҲолат юзасидан Миробод тумани прокуратураси томонидан Жиноят кодексининг 210-моддаси билан жиноят иши қўзғатилиб, тергов ҳаракатлари олиб борилмоқда.\nҚашқадарё вилоятининг бир қатор шаҳар ва туманларида ИИБ бошлиғи ўзгарди


Веб-сайтлар яратиш ва уларни қайта ишлаш, брендлар\nИжтимоий тармоқларда саҳифалар очиш\nВеб-сайтлар учун флэш баннерлар яратиш\nВеб-сайтлар учун логотиплар тайёрлаш\nВеб-сайтлар яратиш ва уларни қайта ишлаш, брендлар!\n“SHAMSUTDINOVS BUSINESS GROUP” масъулияти чекланган жамияти 2013 йилда ташкил этилган. Асосий фаолият тури “Интернет хизматлари кўрсатиш” бўлиб, бу борада Гувоҳномага эга (қуйида танишишингиз мумкин).\nАхборот технологиялари ривож топган айни замонда ҳар бир корхона, хоҳ у давлат ташкилоти ёки хусусий тадбиркор бўлсин ўз фаолиятини веб-сайтсиз тасаввур қила олмайди.\nСиз учун ўзингиз ҳақингиздаги энг яхши реклама бу албатта сиз ҳақингизда барчаси ёзилган веб-сайтингиздир.\nСиз учун веб-сайт яратишда компаниямиз энг яқин ҳамкор бўлиши мумкин. Чунки бизда сиз учун энг қулай нархларда, тўловнинг сиз ҳохлаган шаклларида амалга ошириш мумкин.\nСиздан фақат фаолият йўналишингиз, нимани, қандай кўринишда тасвирлашимиз ҳақидаги фикрингиз зарур холос.\nШунингдек, веб-сайт яратиш жараёнида агар корхонангиз рамзи (логотипи) ишлаб чиқилмаган бўлса, биз буни ҳам уддасидан чиқишимиз мумкин.\nИжтимоий тармоқлар (facebook, twitter, odnolassniki, vkontakte ва бошқа) бепул реклама майдони. Баз бу борада ҳам сизга ёрдам беришимиз мумкин.\nХуллас бошқа хизматларимиз билан Хизматлар ва нархлар саҳифамизда танишишингиз мумкин.\nАсосий шиоримиз – сифатли, ишончли ва кафолатланган хизмат кўрсатиш.\nҚуйида сиз компаниямиз томонидан яратилган веб-сайтлар билан ташишингиз мумкин.\n“Янгийўл” ижтимоий-сиёсий газетаси бош муҳаррири Расул Кушербаев:\nСайтимизнинг аввалги кўриниши ужда содда ва ноқулай шаклда эди. Янги кўриниши замонавий кўринишга эга бўлиб, ўқувчиларимиз фойдаланиши учун қулайдир. Бу албатта сайт яратишда ишининг устаси қилганидан далолат беради. Қисқа муддатларда веб-сайтимизни яратиб берган “SHAMSUTDINOVS BUSINESS GROUP” компаниясига минатдорчилик билдирамиз.\n«Global Invest Food» масМЧЖ бош директори Турсунов Шарифжон Ахмедович:\nЯнги ташкил этган корхонам асосан хорижга мамлакатимизда етиштирилган қишлоқ хўжалиги маҳсулотларини экспорт қилиш билан шуғулланади. Шунинг учун унинг фаолияти ҳақида хорижий ҳамкорларимни бохабар қилишим биринчи навбатдаги вазифам ҳам бу кампаниям келажаги деб ҳисобладим ва камапаниямиз номининг қийсқаптмаси gifood.uz шаклида веб-сайт яратиш мақсадида “SHAMSUTDINOVS BUSINESS GROUP”га мурожаат қилдим.\nОддий – визитка сайт\nАхборот –маълумотлар сайти\nИнтернет – дўкон\nДастлабки 6 ой\nВеб-сайт юритишни ўргатиш\nВеб-сайт номида почта очиш\nДастлабки маълумотларни киритиш\nВеб-сайт хостинги ва домени\nИжтимоий тармоқлардаги саҳифаларни юритиш\n*Изоҳ: веб-сайтлар учун материаллар буюртмачи томонидан тақдим этилади. Нархлар икки томон келишуви асосида ўзгартирилиши мумкин.\nТошкент шаҳриУчтепа тумани 55А уй.\nCopyright © 2016 sbgroup.uz - Веб-сайтлар яратиш ва уларни қайта ишлаш, брендлар


Тожикистонда 2000 га яқин масжид ва мадраса ёпилган - BBC News O'zbek\nХӯжанддаги «Шайх Маслаҳуддин» марказий жоме масжидида жума намози пайти намозхонлар сиғмай кетади.\nРасмий маълумотларга кӯра кейинги йилларда Тожикистонда 2 мингтага яқин масжид ва мадраса ёпилган. Ҳозирда Шимолий Тожикистонда илгари фаолият юритган еттита мадрасадан биронтаси амал қилмаётир. Расмийлар бу ёпилишларни диний муассасаларнинг ноқонуний тарзда амал қилганликлари билан изоҳлашган.\n"Қирққа кирмаганлар Ҳажга бормайди"\nТожикистон: "Болаларнинг ҳайитлик сўраши шариатга зид"\nТожик уламолар: "Болаларга Янги йил совғалари бераверинг"\nТожикистонда ёпилган 1930 тадан ортиқ масжиднинг 45 таси Исфара шаҳри ва қишлоқларига тӯғри келади. Шаҳар ҳукумати раиси Дилшод Расулзоданинг билдиришича, бу масжидлар уларнинг фаолият юритишлари учун зарур ҳужжатлар йӯқлиги, санитария меъёрларига риоя қилинмаганлиги боис ёпилган.\n"Масжидлар аҳоли учун зарур муассасаларга айлантирилади"\nАйни бир пайтда Дилшод Расулзода Исфарада 113 та масжид, жумладан, 11 та жоме масжиди амал қилаётганини таъкидлаган. Унинг айтишича, бу масжидлар намозхонлар учун етарлидир. Айни бир пайтда у маҳаллий аҳолининг ёпилган масжидларни ижтимоий муассасалар учун бериш, бекор қоладиган масжидлар биноларида тиббий нуқталар, болалар боғчалари каби зарур муассасалар очиш таклифи билан чиққанини айтган.\nЁпилган масжидлар бинолари таъмирланиб, эпақага келтирилгач, аҳоли сӯраётган муассасасалар иш бошлаши кутилмоқда.\nФақат Суғд вилоятида эмас, Тожикистонда энг катта туманлардан саналадиган Бобожон Ғафуров туманида эса, 36 та масжид ёпилган. Расмийлар бу масжидларнинг кӯпчилиги вақтида ҳеч қандай зарур ҳужжатларсиз фаолият юритганини иддао қилишмоқда. Айни бир пайтда масжидлар бир-бирига ӯта яқин жойлашгани учун намозхонлар сони камайиб кетгани айтилади. Кӯп масжидларда фақат Бомдод ва Хуфтон намозларида беш-олтитадан, ҳатто бундан ҳам кам намозхонлар ибодат қилишлари айтилмоқда. Расмийлар қолган намозлар пайтлари масжидлар ёпиқ туриши кузатилганини таъкидлашаётир.\nБобожон Ғафуров туманидаги ёпилган масжидлар бинолари кутубхоналар, маҳалла қӯмиталари, чойхона, ижтимоий муассасалар учун берилган.\n"Энди дуо қилиш ҳам йӯқ"\nИсфарадаги каби Бобожон Ғафуров туманида ҳам амал қилиб келган мадрасалар бундан бир неча йил олдин ёпиб қӯйилганди.\nХӯжанд шаҳридаги марказий мадраса учун қурилаётган янги бино қурилиши эса, битай деганда тӯхтаб қолган. Бу мадраса очилишига расмий идоралар рухсат берилмаётгани сабабли янги бино бошқа муассаса учун берилиши назарда тутилмоқда, дейди маҳаллий таҳлилчи Шоди Шарипов.\nИсфаранинг Чоркӯ қишлоғидаги бу мадраса бундан деярли 20 йил олдин ёпилганди.\n"Мадраса биноси қурилиши давом этаётган пайтлар имом-хатибимиз бу қурилишга моддий ҳисса қӯшаётганлар, холис хизмат қилаётган қурувчилар ҳақига дуо қилардилар. Ҳозирда мадраса қурилиши ҳақида гапирилмайди, дуо қилишлар ҳам йӯқ. Болаларимиз бу мадрасада ӯқишса, исломий билим олишса, нотӯғри йӯлларга кириб кетишмасди", дейди Шайх Маслаҳатуддин масжиди намозхонларидан бири, олтмиш ёшдан ошган Миршариф Мирюсупов.\nАйни бир пайтда расмийлар тожикистонлик ёшларнинг чет элларда ноқонуний таълим олаётганликларидан ташвиш билдиришади.\nЧет элда ӯқиётганларнинг ҳаммаси заҳарланяптими?\nТожикистон Дин, маросим ва анъаналарни тартибга солиш қӯмитаси мулозими Ҳусейн Шокировнинг айтишича, 400 нафардан ортиқ тожикистонлик хорижий мамлакатларда ноқонуний равишда таълим олмоқда. Улар бунинг учун Тожикистон Маориф вазирлигининг зарур рухсатини олишмаган.\nОлдинги йилларда 3 минг нафардан ортиқ талаба чет эллардан қайтариб келинган. Лекин улардан 90 нафарга яқини яна Саудия Арабистони, Эрон, Покистон каби мамлакатларга диний таълимларини давом эттириш учун қайтиб кетишган.\nРасмийлар фикрича, хорижий мамлакатларда таълим олаётган тожикистонлик ёшлар онги заҳарланмоқда. Уларнинг кӯпчилиги Тожикистонга қайтиб келгач, салафийлик каби Тожикистонда таъқиқланган оқимлар ғояларини ёйишга уринишмоқда.\nСуғд вилоятида асосан Саудия Арабистонида таълим олиб қайтган ӯн нафардан ортиқ киши "Исломий биродарлар" оқимига аъзолик ва унинг ғояларини тарқатишда айбланиб, озодликдан маҳрум этилди. Уларнинг орасида Гулистон, Конибодом, Хӯжанд шаҳарлари, Бобожон Ғафуров тумани жоме масжидлари имом-хатиблари ва уларнинг муовинлари бор эди.\nДиний қӯмита мулозимлари эса, Тожикистоннинг Тоғли Бадахшон вилоятидан бошқа барча минтақаларида диндорлар Абу Ҳанафия мазҳабида эканликлари ва айни шу мазҳабга кӯра ибодат қилишлари зарурлиги, йӯқса, фитна келиб чиқиши хавфи борлигини айтишади. Шу боис барча масжидлар эшикларида "Бу масжидда Абу Ҳанафия мазҳабига кӯра намоз ӯқилади", деб ёзиб қӯйилган. Ӯзгача намоз ӯқиш тарзи кӯзга ташланганда, бу намозхонларга салафий тамғаси босилади. Матбуот хабарларига кӯра, Тожикистонда салафийларга нисбатан маҳкамалар тез-тез ӯтказиб турилади ва улар озодликдан маҳрум этилмоқдалар.\nТаъқиқлар нимага олиб боради?\nМаҳаллий кузатувчи Аҳмад Бобожоновнинг фикрича эса, айнан мадрасалар ва болаликдан исломий сабоқ бериладиган таълим муассасаларининг йӯқлиги боис, тожикистонлик ёшлар хорижда таълим олиш учун интилишмоқда.\n"Тӯғри, СССР пайтида ҳозирги Суғд вилоятида бор-йӯғи учта расмий масжид амал қиларди. Ҳозирда уларнинг сони 870 тадан ортиқ. Агар бу рақамлар қиёсланса, намозхонлар учун барча имкониятар муҳайё қилингани кӯринади. Лекин кейинги йилларда масжидлар тобора кӯпроқ ёпилмоқда Бобожон Ғафуров туманидаги қишлоқлардан бирида бир йилда бешта масжид ёпилди. Устига ҳукумат томонидан таъқиқлар борган сари кӯпаймоқда. Аввалига овоз кучайтиргичлар орқали азон чақириш, ундан кейин ёш болаларнинг масжидга боришлари таъқиқлаб қӯйилди. Кейинроқ жамоат жойларида ва ишхоналарда намоз ӯқиш таъқиқланди. Олдинлари намозхонлар аэропортлар, ишхоналарида намоз ӯқисалар, ҳеч ким тергамасди", дейди Аҳмад Бобожонов.\nЁпилиши мумкин бӯлган масжидлар\nТожикистон Дин, маросим ва анъаналарни тартибга солиш қӯмитаси мулозими Ҳусейн Шокировнинг айтишича Тожикистонда яна 230 дан ортиқ масжид ёпилиши мумкин. Агар масжид муассислари талаб қилинаётган ҳужжатларни ажратилган вақтда тайёрлай олсалар, бу масжидлар амал қилиш ҳуқуқига эга бӯлади.\nТожикистон Дин, маросим ва анъаналарни тартибга солиш қӯмитасидан билдиришларича, ҳозирда мамлакатда 3900 тадан ортиқ масжид расман рӯйхатга олинган. Шунингдек, 70 га яқин ноисломий диний бирлашмалар рӯйхатдан ӯтган.\nБу эса, Тожикистонда диндорлар учун барча имкониятлар яратиб берилганини кӯрсатади, дейди қӯмита мулозимларидан бири.\nКузатувчилар эса, ӯн йил олдингига қиёсланганда, масжид ва мадрасалар сони кескин камайиб кетганини ва бу анъана давом этаётганини таъкидлашади.\nТожикистон: “Болаларнинг ҳайитлик сўраши шариатга зид”


Ҳикмат соҳиби Аллоҳ борлиқ оятлари ҳақида фикрлашга чақирганда «тафаккур» сўзини ишлатди. Тафаккур ва тадаббурнинг маъноси нима? Бундай фарқланишнинг боиси не?\nТадаббур сўзи луғатда охирларига қараш, нарсанинг боши ва охирига қараш маъносини билдиради. Бу сўз «охири» маъносидаги «ад-дубур» сўзидан олинган бўлиб, «тадаббур» бошдан-оёқ охиригача қараш демакдир. Нарсанинг аввалига ёки аввали ва ўртасига қараш тадаббур эмас. Киши нарса ҳақида бошдан-оёқ охиригача фикрласагина тадаббур қилган бўлади. Тадаббурнинг асл маъноси шу. У нарсага умумий қараш ва чуқур ўрганиш маъносини ҳам англатади. Аллоҳ Таоло Қуръони каримни тадаббур этишга буюрганда уни бошдан-оёқ охиригача чуқур текшириб ўрганиш талаб қилинган. Бу талабдан мақсад Қодири Халлоқ борлигини билиш бўлиб, бунинг учун Қуръоннинг барча оятлари ҳақида фикр юритиб чиқмоқ даркор. Бу маъно айниқса сураи Нисо оятида аниқ ифодасини топган:\n– “Қуръонни тадаббур қилмайдиларми?! Агар Аллоҳдан бошқа биров томонидан бўлганда эди, унда кўп қарама-қаршиликлар топар эдилар-ку?!”. (4:82)\nҚуръон оятларига диққат-эътибор билан қараган киши ундаги иншо гўзаллигининг ва услуб юксаклигининг бир маромда изчил давом этишини кузатади. Бошқа китобларда иншонинг гоҳида равшан, гоҳида ғализ бўлиши, услубнинг юксак ва паст бўлиши муқаррар. Қуръон оятларида бундай ҳолатни кўрмаган ўқувчи бу оятлар инсоннинг эмас, балки Жалла мин қоил Аллоҳнинг каломи эканига ишонч ҳосил қилади. Бу ишонч Қуръоннинг барча оятлари ҳақида фикр юритиб чиқиш билангина ҳосил бўлади. Зеро бир қисм оятларга қараб уларда иншонинг ғализлиги ва услубнинг пастлигини топмаганда, қолган қисмида топилиши мумкин, дея эътироз билдиради. Ҳеч қандай эътироз бўлмасин учун Ҳикмат соҳиби Аллоҳ Қуръоннинг барча оятларига бошдан-оёқ охиригача қараб чиқишни – тадаббур қилишни буюрди. Тадаббур сўзи ўрнига «ан-назар – қараш» ёки «ал-қироат – ўқиш» сўзларини ишлатганда эътирозга ўрин қолиш мумкин эди. «Тадаббур» сўзини ишлатишдан айни мақсад-ҳикмат ҳам мана шу. Қуръон жумлаларини тўла ўрганиб чиқиб, уларнинг инсон сўзлари эмас, илоҳий оятлар эканига ишонч ҳосил қилсагина унинг жумлалари Қодири Халлоқ борлигига далолат этувчи оят-аломатлик даражасига кўтарилади.\nTagsВАЗИФАЛАРСИФАТЛАРтафаккур“ИСЛОМИЙ ДАЪВАТНИ ЁЙИШ”


Ироқда яна намойишлар, яна қурбонлар | Azon.uz - Ахборот-таҳлилий портал\nИроқда яна намойишлар, яна қурбонлар\n457 16:00 26.10.2019\nИроқда қайтадан бошланган норозилик намойишларида камида 42 киши ҳалок бўлди ва 1800 киши яраланди, дея хабар бермоқда AFP.\nИкки ҳафта аввалги намойишларда 167 киши ҳалок бўлган, 6000 дан ортиқ киши яраланган эди. Намойишчилар ишсизлик, коррупция ва бош вазир Одил Абдул Маҳдий ҳукумати бошқарувда йўл қўяётган хатолардан норози.\nПолиция намойишчиларга қарши кўздан ёш оқизувчи газ ва шовқинли гранатадан фойдаланди. Мамлакатнинг диний етакчиси Али ас-Систоний намойишчиларни ва ҳукуматни муросага чақирди. Айни пайтда у хавфсизлик кучларини намойишчиларнинг жамоат мулки ва хусусий мулкка тажовуз қилишининг олдини олишга чақирди.\nҲукумат тез орада ислоҳотлар бошланишини айтмоқда. Ўн етти моддадан иборат режада ишсизларни ва ҳалок бўлган намойишчиларнинг яқинларини қўллаб-қувватлаш ҳам бор.\nИроқ Намойиш жаҳон


Ажал ёш танламас – oliymahad.uz\n«Ўлим келиб, у: «Роббим, мени озгина муддатга (ҳаётда) қолдирсанг, хайр-садақа қилиб, солиҳ (банда)лардан бўлардим», деб қолмасингиздан аввал Биз сизларга ризқ қилиб берган нарсалардан инфоқ-эҳсон қилингиз! Аллоҳ ажал келганда ҳеч бир жонни (вафот этдирмасдан) қолдирмас. Аллоҳ қилаётган амалларингиздан хабардордир» (Мунофиқун сураси, 10–11-оятлар).\nҲадиси шарифларда: «Ибрат учун ўлим, машғулот учун ибодат, тўғрилик учун ишонч кифоядир», дейилган.\nБиздан сўнг ўзга уммат, Муҳаммад алайҳиссаломдан кейин ҳаргиз бошқа пайғамбар келмайди. Ўтиб кетганлар кейингиларни кутмоқда. Ўлим остонасида турганда на ҳасрат-надомат, на бола-чақаю ва на молу дунё фойда бера олмайди. Инсон кўз очиб–юмгунча ҳам, олган нафасини қайтиб чиқаргунича ҳам ўлимдан омон бўлмайди. Азроил келганда уни бирор қўриқчи, бирор посбон тўхтата олмайди. Ажал паймонаси қасд қилган кишисига етмасдан қолмайди.\nСолиҳ зотлардан бири кўрган тушини шундай баён қилади: «Бир киши кийик қувмоқда, у эса тутқич бермай қочмоқда. Иккисининг кетидан баҳайбат арслон ҳам тушди. Киши арслоннинг келаётганини сезиб турса-да, унга парво қилмай, ўлжасининг кетидан югурмоқда. Унга етай-етай деганда арслон орқадан етиб олиб, уни ҳалок қилди. Кийик эса унинг ўлимига назар ҳам солмай юришда давом этаверди. Негадир арслон кийикнинг кетидан тушмади. Сал ўтмай ўша кийикнинг орқасидан бошқа одам тушди. Арслон уни ҳам қувиб етиб, ҳалок қилди. Сўнг яна биров кийикнинг ортидан югурди. У ҳам мақсадига етмай, арслон чангалида жон таслим этди. Шу йўсинда кийикнинг кетидан тушган одамларнинг бирортаси уни тута олмай, арслонга емиш бўлаверди. Кийик эса ҳамон тирик, сакрашда, югуришда давом этмоқда. Буни тушунмай лол қолиб турганимда арслон менга қараб: «Нимадан ажабланасан? Менинг кимлигимни, кийикнинг нималигини тушунмадинг шекилли? Мен ўлим фариштаси – Азроилман. Кийик эса дунё. Уни қувлаётган одамлар – дунё илинжида бойлик кетидан югуриб, ўлимдан қочмоқчи бўлганлар. Мен уларни бирма-бир тутиб, жонини олавераман», – деди».\nҲар бир инсон бир кун келиб, ўлим эшигидан кириши муқаррар. Эшикнинг нариги томонида нималар бўлиши эса фақат Парвардигоргагина аён. Аммо бир нарса аниқ –Тўғри яшаганлар неъматли ҳаётга, хилоф ишни тутганлар жаҳаннамга маҳкумдир. Аллоҳнинг дўстлари вафот этиб, жаннатга кирсалар, У Зотнинг душманлари абадул абад жаҳаннам азобидадир.\nИйсо алайҳиссалом ҳузурида ўлим зикр қилинса, унинг қўрқинчи сабаб баданларидан тер томарди. Ийсо алайҳиссаломдек пайғамбар шу куйга тушган экан, бизнинг кўзимиз нега намланмайди? Баданнинг соғлиги, бойликнинг кўплиги, умрнинг ёшлигига ишонманг. Ўлим фариштаси кичикка иззат, каттага ҳурмат қилиб ўтирмай, ўз ишини бажариб кетаверади.\nАзроил келганда инсон унга: «Менга имконият бер, яна озгина, ҳеч бўлмаса бирор кун яшай», – дейди. Азроил: «Эй ғофил банда, кунларингни яшаб бўлгансан», – деб жавоб беради. «Бирор соат имконият бер», деса, «Соатларинг тамом бўлган», – дейди. «Бирор оғиз гапирай, оиламга ҳолатимни тушунтирай», – деса, «Барча гапингни айтиб тугатгансан», – деб, жонини суғуриб олади.\nТошкент ислом институти Махсус сиртқи бўлим 1-курс талабаси\n274700cookie-checkАжал ёш танламасno\nОлдингиИЙМОН КАЛИМАЛАРИКейингиДиний идора асосчилари “Бобохоновлар оилавий музейи” ҳақида эшитганмисиз?


TIB.UZ / Арпабодиён – шифога кон - TIB.UZ\nTIB.UZ Яшил дорихона Арпабодиён – шифога кон\nАбу Али ибн Сино арпабодиён ҳақида шундай дейди: “У кўзни ўткир қилади ҳамда кўзга сув тушиш (яъни катаракта) бошланган вақтда фойда қилади. Сийдик ва ҳайз қонини юриштиради, ёввойиси тошни майдалайди, буйрак ва қовуққа нафи бор. Уруғини илдизи билан қўшиб ейилса, ични қотиради”.\nАрпабодиён – зирадошлар (соябонгулдошлар) оиласига мансуб, 20-60 см баландликдаги бир йиллик ўт ўсимлик. Майда, оқ рангли, беш бўлакли гуллари мураккаб соябон гултўпламига жойлашган. Меваси – тухумсимон шаклли, қўнғир-кулранг, ўзига хос ёқимли ҳушбўй ҳидли ва ширинроқ-ҳушбўй мазали қўшалоқ донча.\nМай-июнь ойларида гуллайди, меваси июнь-июль ойларида етилади.\nОвқатга зиравор маҳсулот сифатида арпабодиённинг тўлиқ пишиб етилган мевалари қўлланилади. У нон пиширишда, ширинликлар (қандолатчиликда) ва ароқ-ликёрлар тайёрлашда ишлатилади. Маринадлар ва консерваларни хушбўй ҳидли қилишда, сабзавотларни (бодринг, лавлаги, гулкарам, сабзи ва бошқалар) тузлашда ҳам фойдаланилади. Майдалангани турли пироглар, печенье, пряник, кекс ва бошқа ширинликларга ҳамда ҳар хил таомларга (сутли ва мевалардан пиширилган шўрваларга, гуручдан тайёрланган ширин овқатларга), пудингга, мевалардан тайёрланган салатларга қўшилади.\nАрпабодиён меваси таркибида 1,2-3,2 фоиз (баъзан 6 фоизгача) эфир мойи, 28,4 фоизгача мой, оқсил ва бошқа моддалар бор.\nАрпабодиён эфир мойи рангсиз ёки сарғиш рангли суюқлик бўлиб, ўзига хос ёқимли ҳид ва ширинроқ мазага эга. У 80-90 фоизгача ўзининг асосий таркибий қисми – анетолдан ташкил топган.\nАрпабодиён мевасини кули таркибида калий, кальций, темир, мис, рух, хром, алюминий, селен, молибден, стронций, никел, бор ва бошқа макро ва микроэлементлар тузлари бўлади.\nҚадимги табиблар ўзларини даволаш жараёнида арпабодиён мевасини кенг ишлатганлар. Юз ва оёқ шишларида, жигар, қораталоқ, буйрак, қовуқ касалликларида, қийинлашган нафас олишда, бош оғриғида, кўз ва бошқа касалликларда ҳамда пешоб ҳайдовчи восита сифатида тавсия қилинган.\nХалқ табобатида арпабодиён мевасидан тайёрланган дамлама билан меъда-ичак касалликлари даволанади. Бу дамлама яна иштаха очувчи, пешоб ва ўт ҳайдовчи, терлатувчи, енгил сурги ҳамда чанқовни босувчи дори сифатида қўлланади.\n2 ошқошиқ арпабодиён меваси 1 стакан қайнаган сувга солиб, 15 дақиқа дамланади. Сузиб, овқатланишдан кейин оғиз чайилса ва ғарғара қилинса, нохуш ҳидни йўқотади.\nАрпабодиён эфир мойи антисептик, яллиғланишга қарши ҳамда шиллиқ қаватларга кучли қитиқловчи таъсир кўрсатади. Шунинг учун арпабодиён меваси, эфир мойи ва улардан тайёрланган дори турлари илмий тиббиётда бронхит ва нафас олиш йўлларининг бошқа шамоллаш касалликларида балғам кўчирувчи, йўтални тўхтатувчи дори сифатида ҳамда товуш чиқмай қолиш ҳолларини даволаш учун ишлатилади. Меваси ва эфир мойи яна буйрак, сийдик пуфаги ва сийдик йўллари касалликларида, ич дам бўлганда ел ҳайдовчи восита сифатида, ичак фаолиятини яхшилаш учун ҳамда баъзи шамолаш касалликларини даволашда қўлланилади.\nАрпабодиён меваси сурги сифатида ишлатиладиган ҳамда юқори нафас йўллари шамоллаганда қўлланиладиган балғам кўчирувчи, кўкракни юмшатувчи ва уни оғриғини қолдирувчи йиғмалар – чойлар таркибига киради. Мева эфир мойи балғам кўчирувчи восита сифатида бронхит ва бошқа нафас олиш йўллари шамоллаш касалликларида қўлланиладиган новшадил – арпабодиён (нашатир-арпабодиён) томчиси, кўкрак эликсири ва бошқа дорилар таркибига киради.\nФармацевтика амалиётида эфир мойи ёқимсиз таъмли дори турларини мазасини ва ҳидини яхшилаш учун ишлатилади.\n“Туҳфаи Ҳусайний” (“Ҳусайн туҳфаси”) асарининг муаллифи Саййид Муҳаммад Ҳасрат арпабодиёнга шундай таъриф берган:\nБу гиёҳ тиқилма қувар кишидан,\nБуйракдан ва ёки қовуқ шишидан.\nЖигару талоққа фойда, яна ел –\nтарқатар қовуриб еганида эл.\nЭски сил дардига ундан фойда бор,\nЯна бош айланса – манфаати ёр.\nХоҳи егин уни, хоҳи ҳидлагинг,\nШундай баён қилдик, яхши ўйлагин.\nМайдалаб гул ёққа қўшиб ҳар замон,\nБурунга томизса – фойдаси аён.\nУрилиш, сиқилиш ёки қулашдан,\nҚулоғинг оғриса – ёзар ташвишдан.\nЭркакми-хотинми еганда кўпроқ,\nСийдикни қувади, ҳайз агар шу чоқ.\nЧанқашга сабабчи бўлганда балғам,\nҲакимлар нақлича – қувар уни ҳам.\nМаний ила сутни оширар танда,\nҚутқарар – заҳарга ким бўлса банда.\n'Арпабодиён – шифога кон' 3 комментария\nli class="comment even thread-even depth-1" id="comment-172">\nОзиш арпабодиён билан мумкинми?\nli class="comment odd alt thread-odd thread-alt depth-1" id="comment-362">\n01.03.2016 @ 16:14\n18.12.2016 @ 17:23\nSalom,mani ismim Aziza,man bazi payt konglim aynip boshim qatiq ogrip sapsaruq achiq qusaman.nima maslaxat berasla shu arpabodiyon ichsam boladimi


Уч кун давом этган машғулотлар давомида ўқувчи ёшлар реал ҳарбийча ҳаёт билан танишиб, саф тайёргарлиги, ўқ отиш, экстремал шароитларда яшовчанликни таъминлаш, қуролларни нотўлиқ қисмларга ажратиш ва йиғиш, жисмоний тайёргарлик каби машқларда бевосита иштирок этдилар.\nЎқувчи-ёшларнинг ҳарбий қисмда яшаши учун алоҳида кун тартиби белгиланди. Улар ҳарбий хизматчилар учун яратилган барча шароитлардан, хусусан, иссиқ ва шинам ётоқхона, мазали таомлар ҳамда замонавий кутубхона, спорт иншоотлари, мини полигондан фойдаланиш имкониятига эга бўлди.\nМудофаа вазирлиги қўшинларида биринчи марта ўтказилаётган ушбу тадбир ёшлар томонидан содир этилаётган турли ҳуқуқбузарлик ва жиноятларнинг олдини олишга, уларда ватанпарварлик руҳини кучайтириш, эл-юрт хизматига доимо тайёр фарзанд сифатида тарбиялашга қаратилган.\nБу каби тадбирлар Ўзбекистон Президентининг 2018 йил 13 декабрь “Ўзбекистон Республикаси Қуролли Кучлари ташкил этилганлигининг 27 йиллиги ҳамда Ватан ҳимоячилари кунини нишонлашга тайёргарлик кўриш ва ўтказиш чора-тадбирлари тўғрисида”ги фармойиши юзасидан ўтказилмоқда. Эслатиб ўтамиз, фармойишга биноан жорий йилнинг 15 декабридан 2019 йилнинг 15 январига қадар “Ватанпарварлик ойлиги” этиб белгиланган.\nЎзбекистон Мудофаа вазирлигининг байроғи ва эмблемаси тасдиқланди (+ФОТО)\nАлижан Мухамаджанов 17 декабр 2018 14:45\nБу хам бир тадбирбозликдан бошка нарса эмас деб уйлайман. Ахир кандац килиб 3 кун ичида ешлар тарбиясига таьсир килиш мумкин?. Билакс улар "тарбияси оргир" ешлар булса!\nБ.А 18 декабр 2018 14:59\nХамма нарсани тезлатиб хамма жойга тадбик, к,илиб бу́лмайди. Бу эксперимент лекин яхши фикир. Буни кенгайтириш керак.


Катта ҳажмдаги матнлар таржимаси | Таржима янгиликлари\ninfo@flarus.ru | Таржимага бюртма бериш\nТаржима тили (тил турлари, кайсиниси асосий тил хиссобланади)\nУшбу мақола бизнинг бюро таржима учун доимий равишда қабул қилаётган катта ҳажмдаги матнлар ҳақидадир. Бундай матнларга, кўпчилик холларда юзлаб варақларидаги матн тавсифларидан ташқари алоҳида таҳрирни талаб қиладиган кўплаб график объектлари, ҳар хил чизмалари ва жадваллари бўлган техник хужжатларни киритиш мумкин. Булар сирасига яна ҳар хил махсулотлар каталоглари, брошюралар, ҳисоботлар, маркетинг ва илмий тадқиқот ишлари ва албатта адабий китоблар хам киради.\nБундай матнлар билан ишлаш уларнинг тематикасини аниқлаш ва ушбу йўналиш мутахасислиги бўйича таржимонлар гуруҳини ташкил қилиш билан бошланади. Матн таржимасининг сўнгги версиясида ягона услуб ва ягона атамаларини сақлаб қолиш учун таржимани битта таржимон амалга ошириши жуда осон чунки матнни бир нечта таржимонларга бўлиб берганда ягона услуб ва атамаларни сақлаб колиш муаммо бўлиб қолиши мумкин, аммо бу ҳолатда буюртмани бажариш муддати узаяди чунки битта таржимон кун давомида стандарт вазиятда ўртача олти варақ таржима қилиши мумкин холос. Биз эса таржима устида жамоавий ишлаш учун гуруҳ ташкил қиламиз, шу сабабли муддатлар қисқаради.\nМатнда ягона атамалар сақланиб қолиши учун бизнинг бюро таржимонларга ёрдам сифатида, ўз матнларини солиштириб кўришлари мумкин бўлган махсус глоссариялар (махсус атамалар луғатлари) ва луғатлар ишлаб чиқди. Ягона услубга келсак, бу ерда ҳар бир таржимон ишнинг ўз қисмини якунлагач, «йиғиш» деб аталадиган процессда хужжатни тўғри форматга келтириши керак бўлган муҳаррир ишга тушади. Хар доим хам бу максимал даражада аниқ уддаланмайди аммо охирги версияни форматлашда муаммоларга дуч келмаслик учун ишнинг бошида таржима устида ишлаш шартларини келишиб олиш мумкин, масалан таржимонлардан таржима услубини иложи борича аслига яқин қилишни сўраш.\nТаржимоннинг катта ҳажмдаги матнлар устида ишлаши хам бир нечта босқичдан ташкил топади. Хомаки таржима матн аслининг асосий мазмунини ёритади ва атамаларида ва услубида ноаниқликлар булади. Хомаки материалдан матн ҳақида умумий тушунча олиш мумкин. Матннинг асли билан солиштирилган ва тузатишлар киритилган таржимани иш таржимаси деб аташ мумкин. Бу тўлақонли таржимадир қайсики матн аслининг мазмунини етказади, услубий жиҳатдан тўғри лекин таржима таҳрир қилинганда аниқланадиган атамаларда бир қанча ноаниқликлар бўлиши мумкин. Таржимон қийин атамаларни аниқлаштириш учун мутахассис билан маслахалашиши мумкин. Шундан кейин таржима муҳаррирга узатилади, у охирги тузатишларни киритади, хатоларни тўғрилайди ва хужжатни лозим бўлган форматга келтиради.\nЖамоавий таржима қилишда қоидадан ягона истисно адабий матнни таржима қилишдир чунки бир нечта таржимонга бўлиб берилганда матн аслининг услубияти ва сифати зарар кўриши мумкин.\nМаколангизни жунатинг Энг кўп ўқилган Архив\nбелгилар: #таржимон #матн #таржималар бюроси #таржима\nБизнинг якунловчи кисм таржималаримиз\nтаржима белгилари: финансовый, отчетный, ресурс, содержание.\nСоха таржималари: 84\nЮклаб олиш бюроси: 31%


Qalampir.uz - Юнонлар Македония давлатининг номини ўзгартиришни талаб қиляпти\nЮнонлар Македония давлатининг номини ўзгартиришни талаб қиляпти\n18:29, 22.01.2018 Олам\nНамойишга чиққан юнонлар Македония ҳукуматидан бу номни ўзгартиришни, қадимги Македония номидан фойдаланмасликни талаб қилишмоқда.\nЮнонлар Солоники шаҳрида Македония номининг ўзгартирилишини талаб қилиб намойишга чиқишди. Бу ҳақда SKY news хабар бермоқда.\nЮнонлар Буюк Александр ҳайкали олдида тўпланишган. Намойишчиларнинг мақсади: тарихий ҳақиқатни тиклаш.\nМакедония 1991 йилда Югославиянинг парчаланиши натижасида мустақилликни қўлга киритди. Ўша вақтда “Македония” номи билан юритила бошланди. Аммо бунга юнонлар қарши чиқишади. Улар қадимги Эллада ҳудудида бўлган Македония номи асл ном эканлиги “янги Македония” эса бошқа ҳудудда эканлигини айтиб, бу номдан воз кечишга чақиради.\nУлар бунга Грециянинг шимолий қисми топономиясини асос қилиб кўрсатишади. Унга кўра, ҳозирги Македония ҳудуди қадимги Македония билан мос келмайди. Қадимги Македония ҳудуди эса ҳозирги Грециянинг шимолий қисмига тўғри келади. Намойишчилар айнан Буюк Александр ҳукмронлик қилган Македония ҳудуди ҳозир Грециянинг шимолида эканлигини айтишмоқда.\nАммо македонияликлар ўз навбатида шимолий Греция ерларига ҳудудий даъво билан чиқишмоқда. АҚШ собиқ президенти Жорж Бушнинг 2004 йилда Македония номини ҳозирги Македонияга нисбатан қўллагани юнонларнинг ғазабига сабаб бўлган эди. Айни пайтда бу келишмовчиликлар 27 йилдан буён давом этмоқда.\nШу боис, расмий Афина Македониянинг халқаро ташкилотларга аъзо бўлишига тўсқинлик қилиб келади.\nСолоникида намойишга чиққанлар сони 300 мингдан ортиқ эканлиги айтилмоқда. Аммо маҳаллий полиция 100 минг кишини қайд этган. Намойишчилар турли хил баннерлар билан Салоники кўчаларини тўлдиришган.\nТеглар:Македония Намойиш Греция\nGM Uzbekistan Orlando автомобилини ишлаб чиқаришни тўхтатмоқчи\n17:30, 06.02.2019 3 552\nЧегарадан уч аёлнинг жасади топилди\n21:26, 12.10.2018 12 427\n11:34, 01.10.2018 1 529\nИнсон ҳуқуқлари ҳимоячиси бўлган аёл отиб ўлдирилди\n17:26, 27.09.2018 14 803\nГрецияда маҳаллий аҳоли ажойиб табиат ҳодисаси гувоҳи бўлди\n18:07, 19.09.2018 3 622


Биз – Ватаннинг эртаси – Сурхон тонги\nБош саҳифа / Таълим / Биз – Ватаннинг эртаси\nИюн 5, 2019\tТаълим Изоҳ қолдириш 639 Кўрилди\nТермиз шаҳридаги 10-ўрта таълим мактабида ёшлар маънавиятини юксалтириш ва уларнинг бўш вақтини мазмунли ташкил этиш бўйича 5 та муҳим ташаббусга бағишланган “Биз Ватаннинг эртаси” деб номланган тадбир ташкил этилди.\nУнда мактаб ўқувчилари ва ота-оналар иштирок этдилар. Мактаб фаоллар зали шарлар ва гуллар билан байрамона безатилди. Тадбирни мактаб директори Г. Ҳайдарова очиб берди. Шундан сўнг ўқувчилар 5 та муҳим ташаббусга таъриф бериб, ижодкор ўқувчилар ўз ижодидан намуналар ўқишди. Мактабнинг истеъдодли ўқувчилари ижросидаги ажойиб куй-қўшиқлар ўтирганларга завқ-шавқ бағишлади. Фарангиз, Дилбегим, Шаҳризодалар Термиз шаҳридаги 1-сонли Болалар мусиқа мактабининг рассомчилик тўгарагида чизган манзара, натюрмортлар кўргазмасини намойиш этдилар. Шунингдек, мусиқа садолари остида ўқувчилар гимнастика, каратэ, бокс, футбол спорт турларидан машқлар кўрсатиб беришди. Ҳар бир ташаббус иштирокчиси тайёрлаб келган чиқишлар қизиқарли ва янгиликларга бой бўлди.\nОлдинги Ҳадисларда – Рамазон фазилатлари\nКейинги Етказилган зарарлар ундирилди


Андижон воқеаларига 4 йил тўлди\nБугун жаҳоннинг бир қатор шаҳарларида Андижон хунрезлиги қурбонлари хотирасига маросимлар ўтказилади.\nМосквада соат 13 дан 14 гача ўзбекистонлик ва россиялик ҳуқуқ фаоллари Ўзбекистон элчихонаси биноси олдида пикет ўтказади. Ушбу тадбирда, шунингдек, Андижон воқеаларидан кейин мамлакатни тарк этишга мажбур бўлган ўзбекистонликлар ҳам иштирок этади.\nБишкекда ҳам “Фуқаролар коррупцияга қарши” ҳуқуқни ҳимоя қилиш маркази ташаббуси билан бир гуруҳ ҳуқуқ фаоллари Ўзбекистоннинг Қирғизистондаги элчихонаси олдида пикет ўтказишни режалаштирган.\nШвеция пойтахти Стокҳолмда ўзбекистонлик сиёсий қочқинлар Андижон воқеаларига тўрт йил тўлиши муносабати билан намойишга чиқади.\nАйни пайтда Европа, АҚШ ва Австралиядан бошпана топган андижонлик қочқинлар "Андижон - Адолат ва уйғониш" ташкилотига бирлашгани маълум бўлди. Бугун ушбу ташкилотнинг таъсис қурултойи Германиянинг Дюссельдорф шаҳрида бўлиб ўтади.\nАмнести Интернейшнл халқаро инсон ҳуқуқлари ташкилоти Андижон воқеаларига тўрт йил тўлиши муносабати билан Европа Иттифоқини “2005 йил 13 майда рўй берган хунрезлик юзасидан мустақил халқаро тергов ўтказишни талаб қилиш учун барча имкониятларни ишга солишда давом этиш”га чақириб, очиқ хат йўллади.\n“Андижон воқеаларидан бери Ўзбекистондаги инсон ҳуқуқлари вазияти янада ёмонлашган”, дейилади очиқ хатда.


Референдумга оид ҳужжатларда (Грузия, Эстония, Латвия, Литва, Молдавия ва Арманистондан ташқари) унга бутун Иттифоқ бўйлаб жами 80 фоиз, Ўзбекистондан эса 95,4 фоиз сайловчи иштирок этгани иддао қилинади.\n“Халқ сўзи”, 1991 йил 16 март сони\nБундан 25 йил олдин чоп қилинган “Халқ сўзи” газетасида икки мавзу тилга олинади. Булардан бири “Буюк СССРни сақлаб қолиш” ва иккинчиси “Ўзбекистондаги Наврўз шукуҳи”.\n“Халқ сўзи” газетасининг 16 март, шанба куни чоп қилинган 54-сонининг биринчи варағида “Буюк Иттифоқ давлатимизни сақлаб қолайлик” сарлавҳали бош мақолага кўзимиз тушади.\nГазета манжетида эса “Эртага фуқаролик бурчимизни бажарамиз. Лотинчада referendum – ўзбекчада дил изҳори”, деган шиор ўрин олган.\nСаҳифанинг ўнг тарафида “Ўзбекистон ССР билан Қирғизистон ССР ўртасида дўстлик ҳақида”ги шартнома матни берилган.\nСаҳифанинг қолган ярми эса “Наврўз нафаси” ва “Андижоннинг вилоят бўлганига 50 йил тўлгани” ҳақидаги мақоладан иборат.\n“Халқ сўзи”, 1991 йил 17 март сони\n17 март кунги сони эса бу “тарғибот меваси” сифатида кўринади. Обуначига 3 тийин (уч қути гугурт нархи), дўкондан сотиб олиш учун эса 18 тийин дея нархланган “Халқ сўзи”нинг 17 март сони “Тақдир чегараси” ва “СССР президенти овоз беради” сарлавҳали мақолалар туркуми билан очилади.\nХушнуд сайловчилар суратлари илова қилинган бу мақолаларда ўзбекларнинг СССРни сақлаш учун “бир тану бир жон бўлиб овоз бергани мамнуният билан” қайд қилинади.\n“Халқ сўзи” мухбири Ўзкомпартия мулозими Дилмурод Маҳмудовдан иқтибос келтириб, референдум арафасида республика раҳбарияти СССРни сақлаб қолиш учун улкан тарғибот ишлари олиб борганини таъкидлайди.\nМақолаларда оддий халқ вакилларининг “СССРни қандай севишлари” ҳақидаги “инсоний” ҳикояларга ҳам кенг ўрин берилади. “Бўлинганни бўри ер, айрилгани айиқ ер” каби шаклан миллий, мазмунан социалистик мақолу маталлар қўлланилади.\nГазетанинг охирги саҳифасида Ўзбекистон ССР округларидаги референдум натижалари эълон қилинган. Бу маълумотларга кўра, ўзбек сайловчиларнинг 93,7 фоизи “СССРни сақлаб қолиш учун” овоз берган.\n“Эрк” ДП лидери Муҳаммад Солиҳ, 1991 йил\n1991 йилнинг 15 мартида Урганч автовокзалида “Эрк”нинг СССР референдумига қарши варақасини тарқатаëтган ихтисослашган математика мактаби ўқитувчиси Гулнора Қўшбоева милиция ва КГБ зобитлари тарафидан қўлга олиниб, варақалар мусодара қилингани ҳақидаги протокол Eltuz.com да мавжуд.\nМарҳум муфтий Муҳаммад Содиқ Муҳаммад Юсуф бошчилигидаги Ўрта Осиë мусулмонлари идораси СССРни сақлаб қолиш тарафдори, яъни Кремль тарафида бўлган.\n1991 йилнинг 17 мартида Ўзбекистон ССРнинг референдумда қатнашган фуқароларидан 93,7 фоизи “СССР қолсин”, деб овоз берди.\nБу республикалар ўз парламентлари тарафидан мустақиллик баëнномаси эълон қилингани сабаби билан референдумни бойкот қилишди.\nХоразмда Қўшбоевани “СССРга қарши” деб қамаган милиция мулозими ўша куни СССР тарафдорлари бош кўтармасин, деб туни билан постда турган эди.\ndata-title="17 март – СССРни сақлаб қолиш референдумида Ўзбекистон ҳайбаракалласи" data-description="
1991 йилнинг 17 мартида Ислом Каримов бошчилигидаги Ўзкомпартия СССРни сақлаш учун 93,7 фоиз овоз ташкил қилиб берган эди.

Референдумга оид ..." data-image="https://eltuz.com/wp-content/uploads/2016/03/rasm950.jpg" data-url="https://eltuz.com/asosiy-mavzular/78771/" data-services="facebook,odnoklassniki,twitter,telegram" data-counter="ig">


Қозоғистондаги “Социалистик қаршилик” лидери суд олдида жавоб беради - Фарғона.Ру ахборот агентлиги\n19:32 msk, 20 Февраль 2019\nҚозоғистондаги “Социалистик қаршилик” лидери суд олдида жавоб беради\n12.08.2006 14:15 msk\nАндрей Гришин (Олмаота)\nҚозоғистондаги “Социалистик қаршилик” рўйхатга олинмаган ташкилотининг эълон қилинмаган лидери Айнур Қурмановга қарши маҳкама жараёнини бошлаш юзасидан дастлабки уриниш натижа бермади: маҳкама мажлисини ёпиқ тартибда ўтказишга ҳаракат қилингани учун айбланувчи маъмурий иш тингловида иштирок этишдан бош тортди.\nҚозоғистон Республикаси маъмурий кодексининг «Рўйхатга олинмаган ташкилот фаолиятида иштирок этиш» моддаси амалиётда жуда кам қўлланилган. Одатда, уни «Ҳизбут-Таҳрир» диний-сиёсий ҳаракати аъзолари устидан бўладиган маҳкама жараёнлари чоғида «ўлганнинг устига тепган» тарзида илова қилардилар, бироқ расмий мақомга эга бўлмаган бошқа ташкилотлар ҳозиргача ўзларига нисбатан эътибор жалб қилмасликни уддалаётган эдилар. Фақат «Пора» ва «Кхмара»нинг маҳаллий муқобили мақомига даъвогарлик қилувчи «Кахар» ёшлар ҳаракати лидеригина президентлик сайловларидан сал олдинроқ шу каби айблов бўйича қонун олдида жавоб бериш “бахтига муяссар бўлганди”. Суд қарорига кўра мазкур ташкилот лидери Бахитжан Тўрегўжина 50 минг тангага яқин (400 АҚШ долларидан сал камроқ) миқдорда жарима тўлаши керак. Яқиндагина пайдо бўлган, сўл позицияда турган “Социалистик қаршилик” мавжуд бўлишининг ўзи биланоқ Қозоғистон ҳуқуқ-тартибот органлари эътиборини жалб қилмай қолмаган. Рўйхатга олинмаган “Қозоғистон ёш гвардияси” гуруҳидан қайта яралган “Социалистик қаршилик” ташкилоти таъсис қурултойини ўтказишга (унда 13 делегат қўлга олинган), интернет саҳифасини очишга, “Шанирақ” ва “Бақай” мавзелари аҳолисини қўллаб, бир неча кампанияларни мувофиқлаштиришга ва иккита рок-концерт ўтказишга муваффақ бўлган. Бироқ сўнгги пайтгача ҳам расмийлар ёш социалистлар фаолиятига тўсқинлик қилмаётган эдилар, бу уларнинг расмийлар ҳақиқатан ҳам чўчиб турадиган Қозоғистон демократик мухолифати фаолиятидан четда турганлари учун бўлса керак.\nРасмийларнинг “Социалистик қаршилик”ка нисбатан муносабатидаги кескин бурилиш, афтидан, Олмаота яқинидаги “Шанирақ” мавзесидаги маълум воқеалардан кейин пайдо бўлган, ўшанда уйлари бузиб ташланган маҳаллий аҳоли билан бўлган тўқнашувда ўнлаб полициячилар жабр кўргандилар. Тартибсизликларни уюштиришда мухолифатнинг қатор ташкилотлари шубҳа остига олинганлар, бундан “Социалистик қаршилик” ҳам мустасно эмас.\n2 август куни Айнур Қурманов Олмаотадаги ўз уйи яқинида уч полициячи томонидан қўлга олинган. Полиция бўлимида уни “рўйхатга олинмаган ташкилот фаолиятида фаол иштирок этганлик”да айблаганлар. “Социалистик қаршилик” интернет-саҳифасидан олинган сифати паст кўчирмалар бунга ягона исбот бўлиб хизмат қилган. Кейинги кунга белгиланган маҳкамани бошқа кунга қолдиришга тўғри келган. Маъмурий ишларни ёпиқ тартибда кўриб чиқишни маън этувчи қонун мавжудлигига қарамай, Қозоғистонда сиёсий маҳкама жараёнларининг қарийб ярми ёпиқ эшиклар ортида ўтади. Бу сафар ҳакамнинг суд тинглови ёпиқ тартибда ўтажагини эълон қилишга уриниши айбланувчининг “агар жараёнга адвокат ва журналистлар қўйилмайдиган бўлса, маҳкама жараёнида иштирок этишдан бош тортаман” деган жўяли даъвосига дуч келди. Ҳозир бўлган журналистлар гуруҳи шу ернинг ўзида ўзларини маҳкама тингловига қўйилмаётганлари ҳақида акт туздилар. Суд ижрочилари ҳам, тайин қилинган ҳакам ҳам, суд раиси ҳам актга қўл қўйишни истамадилар, шундан сўнг суд кутилмаганда ён берди. Иш расман яна текшириш учун ортга қайтарилди, айбланувчидан эса чақирилиши биланоқ судга келиш юзасидан тилхат олинди.\nҚозоғистон қонунчилиги ҳар қандай жамоатчилик ташкилотининг рўйхатга олинишини анча қаттиқ назорат қилади. Бу жараён кўп меҳнат ва маблағ талаб қилади, шунинг учун ҳам баъзи норасмий\tгуруҳлар давлат органлари билан тортишиб ўтирмасликка, шу билан бирга, кўпам кўзга ҳам ташланмасликка ҳаракат қиладилар. Ўзини сиёсий ташкилот деб билганларга айниқса бошқача муносабатда бўладилар. Давлат органлари томонидан тавсия этилмаган тақдирда келажакда сиёсий фаолият юритиш хусусидаги ҳар қандай ишора юридик мақом олишда автоматик тарзда муваффақиятсизликка учрашни билдиради ҳамда пуллар бекорга сарфлангани қолади – қонунга кўра, агар ташкилот у ёки бу сабаб билан рўйхатдан ўтказилмаса, сарфланган ҳаражатлар қайтарилмайди. Табиийки, ҳукумат ташаббуси билан тузилган ёшларнинг сиёсий ташкилотлари рўйхатдан ўтишда ҳам, келажак фаолиятларида ҳам ҳеч қандай муаммога дуч келмайдилар.\nБир йил муқаддам ёшларнинг “Қозоғистон ёш профессионаллари жамияти” жамоатчилик ташкилоти Низомида “ёш авлоднинг сиёсий фаоллигини ошириш” ибораси бўлгани учунгина рўйхатга олинмаган. Адлия вазирлиги ўз раддиясида мамлакат Конституциясининг 5-моддасига таянганини билдиради, аммо унда фуқароларнинг сиёсий қизиқишлари хусусида эмас, террорчилик ҳамда тузумни ноконституциявий йўл билан алмаштириш ҳақида айтилади. Шу сабабдан ҳам Козоғистонда мустақиллик мақомига даъво қилувчи ёшларнинг бир неча оз сонли сиёсий ташкилотлари ҳатто рўйхатдан ўтишнинг машаққатли процедурасига рўбарў бўлишга уринмайдилар ҳам, чунки, уларга кўра, рад жавоби олиш юз фоиз кафолатланган.\n“Социалистик қаршилик”нинг эълон қилинмаган лидери ҳисобланмиш Айнур Қурманов ташкилотни расман рўйхатдан ўтказишга тайёр эканини айтади. Бироқ айни пайтда у маблағ йўқлиги ва ташкилот низомини қабул қилиш учун катта таъсис мажлиси ўтказишнинг имконсизлигини важ ўлароқ кўрсатади. Гарчи Айнур пуллар ва вақт бекорга сарфланишини билса-да. Ҳозирча эса у Қозоғистондаги ёшлар давлат кўрсатмаларига хилоф равишда ўз фикрига эга бўлишга қанақа ҳақлари борлиги юзасидан жавоб бериш учун судга чақиришларини кутиб ўтирибди.


Bодород келажак энергиясининг асосий бўғини бўла оладими?\nЭнергетика 25 ноябр 2020 85\nЖуда кўплаб ер ости ва ер усти бойликларига эга мамлакатлардан биримиз. Аммо бугун мўл-кўл бўлиб турган ресурс бир кун келиб тугаши муқаррар. Табиий ресурсларнинг муқобил варианти ҳақида уларнинг охири кўриниб қолгандагина ўйлаш бефойда ва самарасиздир. Бу ҳақда ҳозир қайғуришимиз керак.\nБарчамизга кимё фани орқали таниш бўлган H2, яъни водород бугунги кунда инсоният учун умид учқуни бўлиб турибди. Водород — синтетик ёқилғи бўлиб, кўмир, нефть, табиий газдан ёки сувнинг парчаланишидан олиниши мумкин. Маълумотларга кўра, бугунги кунда дунёда йилига 20 миллион тонна водород истеъмол қилинади. Ушбу миқдорнинг ярми аммиак ва ўғитларни ишлаб чиқаришга сарфланса, қолгани олтингугурт, кўмир ва бошқа ёқилғиларни гидрогенлаш учун қўлланилади. Замонавий иқтисодиётда водород энергия хомашёсидан кўра, кўпроқ кимёвий ҳисобланади. Халқаро экспертлар фикрича, 2050 йилга келиб жаҳон энергетикасида водород энергиясининг улуши 18 фоиз, аср сўнггига келиб эса 40 фоиздан ортиқни ташкил этади.\nВодороднинг яна бир муҳим хусусияти, у ёнганда ўзидан заҳарли ажратма чиқармайди. Хўш, экологик хавфи йўқ бу манбадан фойдаланишнинг юртимиздаги истиқболи қандай? Бизда ҳам бошқа табиий бойликлар қатори водороддан самарали фойдаланиш йўлга қўйиладими?\nПрезидентимизнинг 2020 йил 10 июлдаги “Иқтисодиётнинг энергия самарадорлигини ошириш ва мавжуд ресурсларни жалб этиш орқали иқтисодиёт тармоқларининг ёқилғи-энергетика маҳсулотларига қарамлигини камайтиришга доир қўшимча чора-тадбирлар тўғрисида”ги қарори билан иқтисодиёт тармоқларининг йирик энергия сарфловчи корхоналарида энергия самарадорлигини ошириш ва ёқилғи-энергетика ресурсларини тежаш бўйича “йўл харитаси” тасдиқланди. Бу “йўл харитаси”нинг 15-бандида водород энергетикасини ривожлантириш бўйича узоқ муддатли миллий стратегияни ишлаб чиқиш вазифаси ҳам белгиланди.\n— Ўзбекистонда қуёш ва шамол энергетикаси катта истиқболга эга, бироқ ривожланишига тўсқинлик қилаётган энг муҳим сабаблардан бири уларнинг об-ҳаво шароити ўзгариши ва кун-тун алмашинувига боғлиқлигидир, — дейди Инновацион ривожланиш вазирлиги ёқилғи-энергетика тармоғини ривожлантириш бўлими бош мутахассиси Шуҳрат Исаев. — Шамол электр генераторлари фақат шамол тезлиги 5-6 м/с.дан баланд бўлганида ишлайди. Юртимизнинг шамол потенциали юқори бўлган ҳудудларида йилига ўртача 3200-4300 соат давомида энергия олинади (йилнинг давомийлиги 8760 соат). Қуёш фотоэлектр станциялари эса фақат кундузи, булутсиз ва кам булут бўлган ҳолатда ишлаб, Ўзбекистоннинг қуёш потенциали юқори бўлган ҳудудларида йилига ўртача 1500-2200 соат давомида энергия беради.\nТунда, булутли ёки шамолсиз вақтларда ўзгарувчан қайта тикланувчи энергия манбалари(ҚТЭМ)лар ҳисобидан ишлаб чиқариладиган энергия миқдори пасайиб кетади ва бу пасайиш бошқа манбалар ҳисобига компенсация қилишни талаб этади. ҚТЭМлар улуши сезиларли ошиши билан компенсацияловчи тезкор захира қувватлари керак. Бундай мақсадда иссиқ ҳолда ушлаб туриладиган иссиқлик электр станцияси блокларидан, зарядлаб қўйиладиган кимёвий аккумляторлардан фойдаланиш етказиб бериладиган ҳар бир кВт электр энергияси таннархининг сезиларли даражада ошишига олиб келади. Ўзгарувчан ҚТЭМлардан олинадиган энергия миқдори кўп бўлганда, унинг бир қисми ҳисобига сувни парчалаб водород гази олиш, муайян вақт сақлаш ва бу газни энергия танқис бўлганда ишлатиб, компенсациялаш манбаи сифатида фойдаланиш мумкин.\nКўпроқ қайси соҳаларда ишлатилади?\nВодород, асосан, аммиак ва метанол олишда ишлатилади. Бундан келиб чиқадики, унинг асосий истеъмолчиси кимё саноати. Қолаверса, нефтни қайта ишлашда нефть маҳсулотларини олтингугурт бирикмаларидан тозалашда ҳам унинг ёрдамига таянилади.\nЭнергетикада эса водород юқори қувватга эга турбогенераторларни совитиш учун қўлланилади. Қора ва рангли металлургияда оксидлардан тикланувчи тоза металлар олишда водород қўл келади.\n— Водороднинг кислородда ёниш ҳарорати тахминан 3000 даража, махсус ёндиргичларда 4000 даражагача чиқариш мумкин, — дейди Шуҳрат Исаев. — Шу сабабли водороддан оловга чидамли металларни кавшарлаш учун фойдаланилади. Шунингдек, суюқ водород ракета ёқилғиси сифатида ҳам ишлатилади. Кейинги йилларда водород ёқилғисидан, айнан энергия аккумулятори сифатида ишлатилиши мумкин бўлган “яшил водород”дан фойдаланиш йўналиши ривожлана бошлади. Бу “яшил” водород ҚТЭМ станцияларида ишлаб чиқариладиган энергиянинг ортиқча қисмидан фойдаланган ҳолда сув (Н2О) молекулаларини электролиз ёки пиролиз технологиялари ёрдамида 2 та водород атоми (2Н) ва кислород атоми (О)га парчалаш йўли билан олинади. Бу жараён экологик тоза бўлиб, атмосферага фақат тоза кислород ташланиши билан кечади. Ажратиб олинган водород ишлатилгунига қадар махсус сиғимларда сақланади. Шунингдек, водород истеъмол манзилига ҳам қувурлар орқали, ҳам транспорт воситаларига ўрнатилган цистерналарда етказилиши мумкин.\nВодород, шунингдек, ёқилғи ва ёқилғи элементлари сифатида ишлатилади. Унинг ёниши жараёнида фақат сув буғлари ажралиб чиқади. Ёниш жараёнида олинган иссиқлик энергияси бевосита иссиқлик энергияси сифатида ишлатилиши ҳам, шунингдек, иссиқлик электр станцияларида электр энергиясига айлантирилиши ҳам мумкин.\nМутахассисларнинг таъкидлашича, “яшил” энергетика нуқтаи назаридан водородли ёқилғи элементларида фойдали иш коэффициенти (ФИК) ўта юқори бўлиб, 70-90 фоизни ташкил этади. Масалан, энг яхши ички ёнув двигателларининг ФИКи 35-40 фоиз бўлса, қуёш электр станциялари учун бу кўрсаткич атиги 15-20 фоизни ташкил қилади ва у об-ҳаво шароитига ўта боғлиқ. Энг яхши шамол электр станцияларининг ФИКи 40 фоизгача чиқади, бу буғли генераторларникига тенг, лекин шамол станциялари ҳам қулай об-ҳаво шароитини ва қимматбаҳо хизмат кўрсатишни талаб қилади. Амалда исталган қувватдаги хавфсиз водород батареяларини тайёрлаш имконияти уларни ҳам уй хўжаликларида, транспорт, фазо кемаларида, йирик саноат объектларида электр энергияси манбаи сифатида ишлатиш имконини беради.\nЮртимизда қачон кенг қўлланилади?\n“Яшил” энергетиканинг фойдали жиҳатлари ва қайси соҳаларда кўпроқ қўлланилиши ҳақида гапирдик. Таъкидланганидек, водород экологик хавфсиз ва фойдали энергия. Аммо уни сувдан ажратиш учун қўшимча энергия талаб қилиниши ҳисобига таннархи қимматлашади.\n— Инновацион ривожланиш вазирлиги 2019-2020 йиллар давомида водород энергетикаси технологияларини ривожлантиришга йўналтирилган лойиҳаларни илмий фаолиятга оид давлат дастурлари доирасидаги инновацион ва амалий лойиҳалар танловларида эълон қилиб келмоқда, — дейди Шуҳрат Исаев. — Танловда ғолиб бўлган лойиҳалар Инновацион ривожланиш ва новаторлик ғояларини қўллаб-қувватлаш жамғармаси томонидан молиялаштирилмоқда. Яқинда бўлиб ўтган InnoWееk.uz—2020 онлайн инновацион ғоялар ҳафталиги доирасида “Водород энергетикаси ва унинг қайта тикланувчи энергия манбалари ривожидаги ўрни” мавзусида халқаро инновацион инвестицион форум ҳам ўтказилди. Унда турли давлатлардан 70 нафардан ортиқ иштирокчи қатнашди. Тадбир давомида Ўзбекистоннинг қайта тикланувчи энергия салоҳиятига эга ҳудудлари, водороднинг келажак энергиясининг асосий бўғини бўлиши имкониятлари, қайта тикланувчи манбалар энергиясини захиралашда водороднинг ўрни, Ўзбекистонда водород энергетикасини ривожлантиришда ёқилғи элементларидан фойдаланиш истиқболлари масалаларига оид маърузалар тақдим этилди. Мамлакатимизда муқобил энергия манбаси ҳисобланган водород энергетикаси соҳасида тадқиқотларни ташкил этишга қаратилган чора-тадбирларни амалга ошириш мақсади қўйилди. Бу изланишлар ҳозир бошланиш даврини ўтаётгани сабаб етарли эътибор берилганда республикамиз соҳада ўзига хос ва лойиқ ўринни эгаллаши мумкин.\nМутахассис фикрича, водород энергетикасини ривожлантириш учун, биринчи навбатда, Ўзбекистон шароитига тўғри келадиган “яшил” водород ишлаб чиқариш технологияларини яратиш керак. Бунда водород энергетикаси технологиялари илмий инновацион марказини ташкил этиш ва унга етук кадрларни жалб қилиш мақсадга мувофиқдир.\n# Тикланувчи энергия


Саноқли нусхада қолган дунёнинг энг қиммат автомобиллари (фото) - Carzone.Uz\nСаноқли нусхада қолган дунёнинг энг қиммат автомобиллари (фото)\nЖаҳон бўйлаб бир йилда бир неча маротаба ўтказиладиган автомобиль аукционларида ноёб ва жуда қиммат автомобиллар савдога қўйилади. Дунёда шундай автомобиллар борки, улар нафақат ноёб балки ўзига хослиги билан ҳам ажралиб туради. Масалан, бундай ўзига хослар қаторига камёб машиналарни киритиш мумкин. Daryo.uz нашри эса дунёдаги кам нусхадаги энг қиммат автомобилларнинг 6 талик рейтингини тақдим қилди.\nRolls-Royce 15 hp: 35 миллион доллар\nБу дунёдаги энг қиммат ва камёб автомобиллардан бири. Rolls-Royce 15 hp – Чарльз Роллс ва Генри Ройс томонидан Манчестерда 1904 йилда йиғилган биринчи модель ҳисобланади. Ҳаммаси бўлиб олтита шундай машина йиғилган. Маълум бўлишича, бугунги кунгача улардан биттаси сақланиб қолган. Машинага уч цилиндрли 15 от кучига эга двигатель ўрнатилган ва энг юқори тезлиги 63 км/соат бўлган. Автомобиль баъзан музей ва автосалонларда намойиш қилинади. Автомобиль суғурта компаниялари томонидан 35 миллион доллар миқдорида баҳоланган.\nLeyat Helica: 20 миллион доллар\nФранцуз машинасози Марсель Лейя томонидан ХХ асрнинг бошида яратилган пропеллерли автомобилни бугун ҳам учратиш мумкин. Автомобильнинг жами 30 та нусхаси яратилган. Сақланиб қолган нусхаларнинг барчаси хусусий коллекцияларда ва савдога камдан-кам қўйилади. Унинг нархи 20 миллион доллар миқдорида баҳоланган.\nFerrari 250 GTO: 52 миллион доллар\nДунёдаги энг қиммат саналадиган бу автомобиль 52 миллион доллар туради. Бироқ у дунёдаги энг камёб автомобиль эмас. Қизиқарли томони шундаки, коллекционер автомобилни унинг аввалги эгасидан хусусий тартибда сотиб олган. Нархи жиҳатидан дунёда иккинчи ўринда турадиган автомобиль ҳам Ferrari 250 GTO. Кимошди савдоларнинг бирида машина 38 миллион 115 минг долларга сотилган. Бу ишлаб чиқарилган 39 та автомобильнинг ҳисоб бўйича 19-сидир. Машинанинг собиқ эгалари Формула-1 иштирокчилари Жо Шлессер ва Эрнесто Прино, шунингдек олимпиада чемпиони Анри Орилье бўлган.\nAston Martin Bulldog: 1,3 миллион доллар\nУшбу ноодатий автомобиль ягона нусхада ишлаб чиқарилган. 1979 йилда йиғилган автомобилнинг узунлиги 4,5 метр, баландлиги эса бир метрдан сал баландроқ. Автомобильни кам нусхада ишлаб чиқариш режалаштирилган, бироқ режа амалга ошмаган.\nМашина 600 от кучига эга 5,3 твин-турбо двигатели билан жиҳозланган. Буюк Британияда йиғилган автомобилнинг ўзига хослигини «Балиқчи қуш қанотли» эшиклар, электрон ускуналар панели, орқа томонни кўрсатувчи камера ва чап томонда жойлашган рул кўрсатиб туради. 1980 йилда “Bulldog”ни америкалик коллекционер 130 минг долларга сотиб олган. 2011 йилда британиялик бойвачча «Астон» учун 1,3 миллион доллар тўлайди.\nJaguar XKSS: 30 миллион доллар\nБу автомобиль «дунёдаги биринчи суперкар» деб аталади. Автомобиль 1957 йилда яратилган ва «Ле-Ман» кубогининг уч карра ғолиби D-Type пойгачи автомобилининг оддий йўлда юрадиган варианти сифатида яратилган. Ҳаммаси бўлиб 25 та машинани сотувга чиқариш режалаштирилган, бироқ Ковентридаги заводда юз берган ёнғин натижасида автомобилларнинг тўққизтаси ёниб кетган. Қолганлари эса сотилган.\nАвтомобильни сотиб олган харидорлардан бири машҳур актёр Стив Маккуин бўлиб, у Jaguar’ни беш минг долларга сотиб олган. 2014 йилда автомобилни сотиб олган коллекционер машина учун 30 миллион доллар тўлаган.\nFerrari F50 GT: 2,9 миллион доллар\nF50 оддий суперкарининг пойга варианти уч нусхада ишлаб чиқарилган. Машина пойгаларда қатнашиши керак бўлган, бироқ лойиҳа бекор қилинган. 4,7 литр сиғимли V12 двигатель билан жиҳозланган, 750 от кучига эга бўлган учала автомобиль ҳам сотилган. 2013 йилда Ferrari F50 GT 2,9 миллион долларга баҳоланган.


Ўзбекистон: Бухоро вилоятида эски бозорни бузиб ташладилар, янгисини қургани эса пул йўқ... - Фарғона.Ру ахборот агентлиги\n05:00 msk, 7 Июль 2020\n20.02.2009 10:11 msk\nБухоро вилояти Шофиркон тумани марказида икки йил олдин эски бозорни бузишга қарор қилдилар. Негаки, бозор Хўжа Ориф Моҳитобон ёдгорлик мажмуасининг олдини тўсиб турган экан. Бухоро вилояти ҳокими Cамоиддин Ҳусанов туман ҳокимлигига масжиднинг олдини очиб қўйишни тавсия қилди. Эндиликда бозор ўрни у ер бу ерида бир нечта кўчат суқиб қўйилган яланглик бўлиб қолди.\nХўжа Ориф Моҳитобон ёдгорлик мажмуаси. “Фарғона.Ру” АА фотосурати\nЯнги бозор бир неча чақирим нарида қуриладиган бўлди, унга ҳатто туман тайёрлов идорасидан жой ажратиб бердилар. Қурилиш бошланди ҳам. Аммо пул етмади. Қурилиш тўхтаб қолди.\nБу ялангликда яқиндагина бозор турганди. “Фарғона.Ру” АА фотосурати\nШофиркон Бухоронинг шимолида жойлашган. Аҳолиси 143 минг кишидан иборат. Мана икки йил бўлибдики, Шофирконнинг марказий кўчаси ҳар якшанбу куни икки томондан темир панжара билан тўсилади ва юзага келган майдонда савдогарлар ўз молларини ёйиб қўядилар. Улар қиздириб турган қуёш остида, ёки ёмғирдан сўнг асфальтда, ёки кишини қотириб қўядиган қиш аёзи шамолида туриб савдо қиладилар. Бунинг учун улар мавжуд бўлмаган бозор раисига пул ҳам тўлайдилар.\nШароит яратиб бермай туриб одамларни пул тўлашга мажбур қилишмоқда. “Фарғона.Ру” АА фотосурати\n“Якшанба куни савдо қилаётган одамлардан пул йиғишга мажбурмиз, - дейди Яҳъё Самадов, Шофирконда қурилаётган бозор раиси. Икки юз эллик савдо ўринларига мўлжалланган янги бозорга “Халқ банки” ўн миллион сўм кредит ажратган. Бугунгача икки юз миллион сўмлик иш бажарилган, қурилишга харажатлар жуда катта. Жами бир миллиард етти юз эллик миллион сўм керак. Шунинг учун ҳам молия вазирининг кўрсатмасига асосан тижоратчилардан пул йиғиш амалга оширилмоқда”.\nАммо молия вазирлиги матбуот хизматида Самадовнинг бу гапларини инкор этдилар ва бозор ҳудудидан ташқарида савдо қилаётган одамлардан пул йиғиштириш тўғрисида ҳеч қандай кўрсатма берилмаган, дея билдирдилар. “Вазирлигимизнинг бунга ҳеч қандай алоқаси йўқ. Балки бу Солиқ назоратининг бирорта кўрсатмасига асоасан амалга оширилаётгандир?” – дея тахмин қилдилар матбуот хизматида.\nБозор керак, аммо расмийлар уни барпо этишга шошмаяптилар. “Фарғона.Ру” АА фотосурати\nАфальт устида бир кун давомида ўтириб савдо қилиш ҳуқуқини эллик сўмдан икки минг сўмгача сотиб олиш мумкин.\n“Товарга қараб ва унинг миқдорига қараб белгиланади, - дея изоҳ беради турп сотаётган кимса “Фарғона.Ру” мухбирига. - Мана мен эллик сўм тўлайман, сузмафуруш юз сўм, моли кўпроқ одамлар эса икки минг сўм ҳам тўлайдилар”.\nТурпфуруш: “Ёмғирдан кейин кўлмак устида туриб савдо қилишим учун нега пул тўлашим керак?” “Фарғона.Ру” АА фотосурати\nБозорчиларнинг аксарияти тўпланган пулллар баъзи мутасаддиларнинг чўнтагини қаппайтираётганига ва қурилишга етиб бормаслигига ишончлари комил. Баъзилар эса ушбу тўловларни ноқонуний дея умуман пул тўлашдан бош тортадилар. “Ёшим олтмишдан ўтди, шўролар даврида ҳам бозорда ўтирганман, - дейди олибсотарлардан бири. – Асосан уйимда етиштирган кўкат олиб келиб сотаман. Мана икки йил бўлди, асфальтда ўтириб савдо қилишга мажбурман. Нима, ёмғирдан кейин кўлмак устида ўтириб савдо қилганим учун пул тўлашим керакми? Ёки ёзда жазирама офтоб тиғида қолганим учунми? Аввал бозорни қуриб қўйишсин. Ўшанда тўлайман пулни, илгаригидек. Аммо негадир бозорни қуриб битиришларига ишонгим келмаяпти”, - дейди олибсотар қўлини силкиб.


БМТнинг Ҳаагадаги халқаро криминал судида бугун Слободан Милошевич устидан маҳкама давом этди.\n27 феврал 2021, Тошкент вақти: 14:34\nЭътибор собиқ Югославия президентининг 1991-95 йилларда Хорватия ва Боснияда бўлиб ўтган урушлардаги ролига қаратилди.\nПрокурорлар ўз чиқишларини Милошевичга маҳкаманинг ушбу иккинчи босқичида қўйилаётган 61 жиноятчилик, шу жумладан геноцид бўйича айбловлардан бошладилар. Прокурор Жеффри Найснинг маълум қилишича, прокурорлар Милошевичнинг серб миллатига мансуб бўлмаганларни йўқ қилиш ва буюк Сербияни барпо этишга ҳаракат қилганлигини исботлашга уринадилар.\nАдвокат олишдан бош тортиб, ўзини ўзи ҳимоя қилаётган Милошевич айбловларни инкор этар экан, аслида у 90-йилларда Босния ва Хорватиядаги урушлар давомида тинчлик ўрнатиш йўлида хизмат қилганини таъкидлади.\nЭслатиб ўтамиз, Милошевич устидан маҳкама жараёни феврал ойида бошланган эди.